cyanic-selkie/wikianc huggingface dataset:
ଲତିକା କାଟ୍ଟ
ଜୀବନ ଓ ବୃତ୍ତି
ଲତିକା ଡେରାଡୁନର ଏକ ସମ୍ପୂର୍ଣ୍ଣ ବାଳକ ଥିବା ବିଦ୍ୟାଳୟ ଦି ଡୁନ୍ ସ୍କୁଲ୍‌ରୁ ସ୍ନାତ୍ତକ ଲାଭ କରିଥିଲେ । ସେ ସ୍ୱୀକାର କରିଥିଲେ ଯେ, ସମସ୍ତ ବାଳକ ଥିବା ଏକ ବିଦ୍ୟାଳୟରେ ଏକ ବାଳିକା ହେବା ତାଙ୍କୁ ପରବର୍ତ୍ତୀ ସମୟରେ ଆତ୍ମ‌ବିଶ୍ୱାସ ଓ ସାହସ ଦେଇଥିଲା । ପରେ ସେ ଲଳିତ କଳାରେ ସ୍ନାତ୍ତକ ପାଇଁ ବରୋଦା ଚିତ୍ର ମହାବିଦ୍ୟାଳୟ ଯାଇଥିଲେ ଓ ସେଠାରେ ୧୯୭୧ ମସିହାରେ ପ୍ରଥମ ଶ୍ରେଣୀରେ ସ୍ନାତ୍ତକ ଉତ୍ତୀର୍ଣ୍ଣ ହୋଇଥଲେ । ଏକ ଚିତ୍ର ପ୍ରଦର୍ଶନୀରେ ଇନ୍ଦିରା ଗାନ୍ଧୀଙ୍କଦ୍ୱାରା ତାଙ୍କର ପ୍ରତିଭା ଆନିଷ୍କୃତ ହୋଇଥିଲା, ଯିଏ ପରେ ତାଙ୍କୁ ଶିଲ୍ପୀକାମକୁ ବ୍ୟବସାୟ ରୂପେ ନେବାକୁ ଖିଥିଲେ । ୧୯୮୧ରୁ ଆରମ୍ଭ କରି ବ‌ହୁତ ବର୍ଷ ପର୍ଯ୍ୟନ୍ତ ସେ ଜାମିଆ ମିଲିଆ ଇସ୍‌ଲାମିଆ ଓ ବନାରସ୍ ହିନ୍ଦୁ ବିଶ୍ୱବିଦ୍ୟାଳୟ ଏବଂ ବର୍ତ୍ତମାନ ସେ ଜାମିଆ ମିଲିଆ ଇସ୍‌ଲାମିଆରେ ଲଳିତ କଳା ବିଭାଗର ମୁଖ୍ୟ । ସେ ଦିଲ୍ଲୀ ଓ ବମ୍ବେରେ ରହନ୍ତି ଓ କାମ କରନ୍ତି ।
ପ୍ରଦର୍ଶନୀ
ତାଙ୍କର କଳାକୃତି ଦେଖାଇଥିବା କେତେକ ଚିତ୍ର ପ୍ରଦର୍ଶନୀ : ଏକ‌କ ପ୍ରଦର୍ଶନ: ଦିଲ୍ଲୀର ଆର୍ଟ୍ ହେରିଟେଜ୍, ଏମ୍ଏମ୍‌ବି ଓ କଳା ମେଳା, କଲିକତାର କାଲ୍‌କାଟା ଆର୍ଟ୍ ଗ୍ୟାଲେରି, ପ୍ରସ୍ତର କଳା ଓ ଚିତ୍ର ଜେଏଜି ସିୱାଇଏଜି (JAG CYAG)
ଜୀବନର ଚଲାପଥେ
ଜୀବନର ଚଲାପଥେ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବର୍ଷାଭାବନା ଖଟୁଆ ଓ ଅଦିତି ଦାସ । ସୌମ୍ୟକାନ୍ତ ଖଣ୍ଡାୟୀ ଏହି କଥାଚିତ୍ରଟିର କାହାଣୀ, ସଂଳାପ ଓ ଗୀତ ରଚନା କରିଥିଲେ ଏବଂ ସ୍ୱର ସଂଯୋଜନା କରିଥିଲେ । ଦିଲୀପ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
କ୍ରିଷ୍ଣା, ପୂଜା, ରକି, ସୋନି, ପଦ୍ମା ବସ୍ତିଆ, ସୌଭାଗିନୀ ମହାପାତ୍ର, ସୌମ୍ୟକାନ୍ତ ଖଣ୍ଡାୟୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ସୌମ୍ୟକାନ୍ତ ଖଣ୍ଡାୟୀ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଓ ଗୀତ ରଚନା କରିଥିଲେ । ଅଭିଜିତ ମଜୁମଦାର, ଅରବିନ୍ଦ ଦତ୍ତ, ନମିତା ମହାନ୍ତି, ସୌମ୍ୟକାନ୍ତ ଖଣ୍ଡାୟୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ରାଉରକେଲା (ବିଧାନ ସଭା ନିର୍ବାଚନ ମଣ୍ଡଳୀ)
ରାଉରକେଲା (କ୍ରମିକ ସଂଖ୍ୟା: ୧୨) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ରାଉରକେଲା (ପୌ), କୁଳୁଙ୍ଗା ଓ ବିଶ୍ରା ବ୍ଳକର କିଛି ଅଞ୍ଚଳ ।
ଗତ ୨୦୧୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଦିଲୀପ କୁମାର ରାୟ ବିଜୁ ଜନତା ଦଳ ପ୍ରାର୍ଥୀ ଶାରଦା ପ୍ରସାଦ ନାୟକଙ୍କଠାରୁ ୧୦୯୨୯ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି।
ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଶାରଦା ପ୍ରସାଦ ନାୟକ, ଭାରତୀୟ ଜନତା ପାର୍ଟି ପ୍ରାର୍ଥୀ ରମେଶ କୁମାର ଅଗ୍ରୱାଲଙ୍କଠାରୁ ୨୫,୫୯୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୧୯୬୭ରୁ ୨୦୦୯ ମଧ୍ୟରେ ମୋଟ ୧୧ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ଆଧାର
ଶ୍ରେଣୀ:ସୁନ୍ଦରଗଡ଼ ଜିଲ୍ଲା ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ଶ୍ରେଣୀ:ରାଉରକେଲା
କାମାୟା ମଣ୍ଡାଙ୍ଗୀ
କାମାୟା ମଣ୍ଡାଙ୍ଗୀ (୧ ଜାନୁଆରୀ ୧୯୨୫ - ୨୨ ଅପ୍ରେଲ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୫୨, ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାୟଗଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ ଓ ୩ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
କାମାୟା ମଣ୍ଡାଙ୍ଗୀ ୧୯୨୫ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଣ୍ଡାଙ୍ଗୀ କାଠୁରା ଓ ପତ୍ନୀଙ୍କ ନାମ ରମଣ ଦେବୀ ।
ରାଜନୈତିକ ଜୀବନ
କାମାୟା ମଣ୍ଡାଙ୍ଗୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।
ମୃତ୍ୟୁ
କାମାୟା ମଣ୍ଡାଙ୍ଗୀ ୨୦୦୫ ମସିହାର ଅପ୍ରେଲ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୦ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୨୫ ଜନ୍ମ ଶ୍ରେଣୀ:୨୦୦୫ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କୋରାପୁଟ ଜିଲ୍ଲାର ଲୋକ ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ସାମାଲଖା
ଏକ ଭାରତୀୟ ଅଟେ । ଏହା ହରିଆଣାର ପନିପତ୍ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୯.୨୩୫୮ ଉତ୍ତର ଅକ୍ଷାଂଶ ଓ ୭୭.୦୧୩୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୯୮୫୬ ଅଟେ । ସେଥି ମଧ୍ୟରୁ ୫୪.୭୧% ଜଣ ପରୁଷ ହୋଇଥିବା ବେଳେ ୪୫.୨୯% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୭.୯୩% ଅଟେ । ଏହା ଜାତୀୟ ହାରଠାରୁ -୩.୦୯% ପ୍ରତିଶତ କମ ଅଟେ । ସେଥିରୁ ୪୦.୩୪% ପ୍ରତିଶତ ପୁରୁଷ ଓ ୨୭.୫୯% ନାରୀ ଅଟନ୍ତି । ୧୪.୬୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ବିପିନ ବିହାରୀ ଦାସ (୧୯୭୫ ମୃତ୍ୟୁ)
ବିପିନ ବିହାରୀ ଦାସ (ମୃତ୍ୟୁ: ୨୪ ଅପ୍ରେଲ ୧୯୭୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିକୁଦା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ବିପିନ ବିହାରୀ ଦାସଙ୍କ ବାପାଙ୍କ ନାମ ଲକ୍ଷ୍ମୀଧର ଦାସ ଓ ପତ୍ନୀଙ୍କ ନାମ ସୁରେଶ୍ୱରୀ ଦେବୀ ।
ରାଜନୈତିକ ଜୀବନ
ବିପିନ ବିହାରୀ ଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ବିପିନ ବିହାରୀ ଦାସ ୧୯୭୫ ମସିହାର ଅପ୍ରେଲ ୨୪ ତାରିଖରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୭୫ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ସିଆଲୋଲିଥିଆସିସ
ସିଆଲୋଲିଥିଆସିସ (ଇଂରାଜୀ ଭାଷାରେ Sialolithiasis ବା ଲାଳ ଗ୍ରନ୍ତି ପଥର) ରୋଗରେ ଲାଳ ଗ୍ରନ୍ତିର ନିଷ୍କସନ ନଳୀରେ ପଥର ତିଆରି ହୋଇଯାଏ । ଏହି ରୋଗ ସବମାଣ୍ଡିବୁଲାର ଗ୍ରନ୍ଥି, ପାରୋଟିଡ ଗ୍ରନ୍ଥି ଓ ସବଲିଙ୍ଗୁଆଲ ଗ୍ରନ୍ଥିରେ ହୋଇପାରେ । ଏହାର ଲକ୍ଷଣରେ ଖାଦ୍ୟ ଖାଇଲା ବେଳେ ସାଧାରଣତଃ ପ୍ରଭାବିତ ଗ୍ରନ୍ଥିରେ ଯନ୍ତ୍ରଣା ଏବଂ ଫୁଲା ହୁଏ ଯାହାକି କିଛି ଘଣ୍ଟା ମଧ୍ୟରେ ଉପଶମ ହୋଇଥାଏ | ରୋଗ ଜଟିଳ ହେଲେ ଗ୍ରନ୍ଥି ସଂକ୍ରମଣ କିମ୍ବା ଆବସେସ୍ ବା ପୁଞ୍ଜିତ ପୂଜ ହୋଇପାରେ ।
ଅଧିକାଂଶ କ୍ଷେତ୍ରରେ କାରଣ ଅସ୍ପଷ୍ଟ ଅଟେ | ବିପଦ କାରକଗୁଡ଼ିକ ମଧ୍ୟରେ ନିର୍ଜଳନ, ଖାଦ୍ୟ ଗ୍ରହଣ ହ୍ରାସ, ଆଣ୍ଟିକଲିନର୍ଜିକ ବା ଡାଇୟୁରେଟିକ ଔଷଧ ବ୍ୟବ‌ହାର ଏବଂ ଗାଉଟ ଉଲ୍ଲେଖନୀୟ ହୋଇପାରେ । ଏହା ସ‌ହିତ ଜୋଗ୍ରେନ ସିଣ୍ଡ୍ରୋମ୍‌‌ର କୌଣସି ସମ୍ପର୍କ ନାହିଁ | ଡାକ୍ତରୀ ପରୀକ୍ଷା ଓ ମେଡିକାଲ ଇମେଜିଙ୍ଗ ଆଧାରିତ କରି ରୋଗ ନିର୍ଣ୍ଣୟ କରାଯାଏ ।
ପ୍ରାରମ୍ଭିକ ଚିକିତ୍ସାରେ ଗ୍ରନ୍ଥି ମାଲିସ୍, ଏନଏସଏଆଇଡି/NSAID ଏବଂ ଲେମ୍ବୁ ଭଳି ଲାଳ ଉତ୍ପାଦନ‌କାରୀ ପଦାର୍ଥ ଦିଆଯାଏ | ଯଦି ସଂକ୍ରମଣର ଲକ୍ଷଣ ଥାଏ, ତେବେ ଆଣ୍ଟିବାୟୋଟିକ ଦେବାକୁ ସୁପାରିଶ କରାଯାଏ | ଏଥିରେ ଉପଶମ ନହେଲେ ଏଣ୍ଡୋସ୍କୋପିକ ଅପସାରଣ ଓ  ବାହ୍ୟ ଶକ୍‌ୱେଭ୍ ଲିଥୋଟ୍ରିପ୍ସୀ କରାଯାଏ | ଅସ୍ତ୍ରୋପଚାର କରି ଗ୍ରନ୍ଥିର ସର୍ଜିକାଲ୍ ଅପସାରଣ କରିବା ଏହାର ଏକ ଶେଷ ଉପାୟ |
ପ୍ରାୟ ୨୦,୦୦୦ ଲୋକଙ୍କ ମଧ୍ୟରୁ ଜଣେ ବର୍ଷକୁ ପ୍ରଭାବିତ ହୋଇଥାଏ | ଏହା ସାଧାରଣତଃ ୩୦-୬୦ ବର୍ଷ ବୟସରେ ହୋଇଥାଏ | ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି | ଲାଳ ଗ୍ରନ୍ଥି ଫୁଲିବାର ଏହା ସବୁଠାରୁ ସାଧାରଣ କାରଣ ଅଟେ | ଏହାର ପ୍ରାରମ୍ଭିକ ବର୍ଣ୍ଣନା ପ୍ରାୟ ଖ୍ରୀଷ୍ଟପୂର୍ବ ୪୦୦ରେ  ହିପୋକ୍ରେଟସ କରିଥିଲେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଚନ୍ଦ୍ରଶେଖର ମହାଦେବ ମନ୍ଦିର
ଚନ୍ଦ୍ରଶେଖର ମହାଦେବ ମନ୍ଦିର ଭୁବନେଶ୍ୱରର ପଟିଆସ୍ଥିତ ଏକ ହିନ୍ଦୁ ଶିବ ମନ୍ଦିର । ମନ୍ଦିର ମଧ୍ୟରେ ଏକ ଗୋଲାକାର ଯୋନୀ ପୀଠରେ ଭଗବାନ ଶିବ ପୂଜା ପାଉଛନ୍ତି । ମନ୍ଦିରଟି ଏକ ବେସରକାରୀ ବ୍ୟବସ୍ଥାଦ୍ୱାରା ପରିଚାଳିତ ।
ମନ୍ଦିରଟି ପ୍ରାୟତଃ ଉନ୍ନବିଂଶ ଶତାବ୍ଦୀର ବୋଲି ଜଣାଯାଏ । ମନ୍ଦିରର ଗଠନ ଶୈଳୀ ତଥା ଏହାର କାରୁକାର୍ଯ୍ୟ ଦେଖି ଏହା ଅନୁମାନ କରାଯାଇପାରେ । ମନ୍ଦିରରେ ଅନେକ ପର୍ବ ପର୍ବାଣି ପାଳିତ ହୋଇ ଆସୁଅଛି । ସଂକ୍ରାନ୍ତି, ବଡ଼ ଓଷା ଭଳି ଅନେକ ପର୍ବ ଏଠାରେ ପାଳିତ ହୁଏ । ପଟିଆର ଗ୍ରାମ ମଙ୍ଗଳୀ ଟ୍ରଷ୍ଟ ମାଧ୍ୟମରେ ଏହି ମନ୍ଦିରର ପରିଚାଳନା ହୋଇ ଆସୁଅଛି ।
ଆଧାର
ଶ୍ରେଣୀ:ଶିବ ମନ୍ଦିର ଶ୍ରେଣୀ:ଖୋର୍ଦ୍ଧା ଜିଲ୍ଲା ଶ୍ରେଣୀ:ଓଡ଼ିଶାର ଶିବ ମନ୍ଦିର ଶ୍ରେଣୀ:ଭୁବନେଶ୍ୱରରେ ଥିବା ହିନ୍ଦୁ ଧର୍ମସ୍ଥଳ ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ମଥୁରା ପେଡ଼ା
ମଥୁରା ପେଡ଼ା ଏକ ଉତ୍ତର ଭାରତୀୟ ମିଠା ଦ୍ରବ୍ୟ ଯାହା ମଥୁରାରୁ ବିଶେଷ କରି ପ୍ରସ୍ତୁତ ହୋଇଥାଏ ଏବଂ ଚିହ୍ନା ପଡ଼ିଥାଏ । ସାଧାରଣତଃ ଉତ୍ତର ଭାରତରେ ମିଠା ମାବା ବା ଖୁଆରୁ ତିଆରି ହୋଇଥାଏ । ଏହି ମିଠା ଭାରତୀୟ ଭୌଗଳିକ ସଂକେତ ଭାବେ ପଂଜିକୃତ ହୋଇଛି ।
ଜନ୍ମାଷ୍ଟମୀ ଉତ୍ସବ
ମଥୁରା କୃଷ୍ଣଙ୍କର ଜନ୍ମଭୂମି ବିଶ୍ୱାସ କରାଯାଉଥିବାରୁ କୃଷ୍ଣଙ୍କୁ ଭୋଗ ଭାବେ ପେଡ଼ା ଅର୍ପଣ କରାଯାଏ । ଏକା ସଙ୍ଗେ ମାବା, ଖିର, ଚିନି, ଏବଂ ଘିଅ ଦେଇ ରନ୍ଧନ କରାଯାଏ ଏବଂ ସ୍ୱାଦପାଇଁ କେଶର ଗୁଣ୍ଡ ଦିଆଯାଏ । ଭାରତରେ ଜନ୍ମାଷ୍ଟମୀ ଛୁଟିଦିନ ପେଡ଼ା ବିନା ଅସମ୍ପୁର୍ଣ୍ଣ ମନେହୁଏ । କୃଷ୍ଣଭକ୍ତ ମାନସିକଧାରୀ ଉପବାସ ଭଂଗ ପାଇଁ ଉପବାସ ପରେ ପେଡ଼ା ଗ୍ରହଣ କରନ୍ତି ।
ପରିଚିତି
ଏକ ଋଢିପଦ ଭାବେ ବ୍ୟବହୃତ ହୁଏ ଯଥା ମଥୁରାର ପେଡ଼ା ଆଉ ଛତିଶଗଡ଼ର ଖେଡ଼ା । ଅର୍ଥାତ ଯେପରି ମଥୁରାର ପେଡ଼ା ପ୍ରସିଦ୍ଧ ସେପରି ଛତିଶଗଡ଼ର ଛୋଟ ଗାଁ ସେମିତି ପ୍ରସିଦ୍ଧ । ମଥୁରା ପେଡ଼ା ଏକ ବ୍ରାଣ୍ଡ ନାମ ଭାବେ ଦେଶରେ ପରିଚିତ । ମଥୁରାକୁ ବୁଲି ଆସୁଥିବା ପର୍ଯ୍ୟଟକଙ୍କପାଇଁ ସ୍ୱତନ୍ତ୍ର ପେଡ଼ା ତିଆରି ହୋଇ ବିକ୍ରୀ କରାଯାଏ । ମଥୁରାକୁ ବୁଲି ଆସିବାର ଏହା ମଧ୍ୟ ଏକ କାରଣ ହୋଇପାରେ । ଭାରତର ପ୍ରାୟ ସମସ୍ତ ହିନ୍ଦୁ ଧାର୍ମିକ ସ୍ଥଳରେ ମିଳିଥାଏ । ବାଲି ପୂଜା ଗୀତରେ ମଥୁରା ପେଡ଼ା ଉଲ୍ଲେଖ ଥିବା ଜଣାଯାଏ ।
ଆଣ୍ଡ୍ରଏଡ଼ ସଂସ୍କରଣ ବିବାଦରେ
ଗୁଗୁଲ ଅାଣ୍ଡ୍ରଏଡ଼ ବୈଶିଷ୍ଟ୍ୟର ଏକ ନୂଆ ସଂସ୍କରଣ ନାମକରଣ ବେଳେ ଭାରତୀୟ ମିଠାର ଏକ ବଛା ତାଲିକାରେ ପେଡ଼ା ସ୍ଥାନ ପାଇଥିଲା । ଏହି ପ୍ରସ୍ଥାବ ୨୦୧୮ ପର୍ଯ୍ୟନ୍ତ ଘୁଂଚେଇଦିଆଯାଇଛି ।
ବାସନ୍ତୀ
ବାସନ୍ତୀ ଏକ ଭାରତୀୟ-ଓଡ଼ିଆ ଉପନ୍ୟାସ । ଏହା ଓଡ଼ିଆ ସାହିତ୍ୟର ସବୁଜ ଯୁଗରେ ଲେଖାଯାଇଥିଲା । ଏହା ଓଡ଼ିଆ ସାହିତ୍ୟର ପ୍ରଥମ ଓ ଏକମାତ୍ର ସମବାୟ ଉପନ୍ୟାସ ଯାହା ୯ ଜଣ ଲେଖକଙ୍କଦ୍ୱାରା ମିଳିତ ଭାବେ ଲେଖା ଯାଇଥିଲା । ଏହି ଉପନ୍ୟାସଟି ପ୍ରଥମେ ୧୯୨୫ରୁ ୧୯୨୭ ମସିହା ମଧ୍ୟରେ ଉତ୍କଳ ସାହିତ୍ୟ ପତ୍ରିକାରେ ଧାରାବାହିକ ଭାବରେ ପ୍ରକାଶ ପାଇଥିଲା । ପରେ ଏହା ୧୯୩୧ ମସିହାରେ ଏକ ବହି ରୂପରେ ପ୍ରକାଶ ପାଇଥିଲା । ୧୯୬୮ ମସିହାରେ ଏହାର ଏକ ସଂଶୋଧିତ ସଂସ୍କରଣ ମଧ୍ୟ ପ୍ରକାଶ ପାଇଥିଲା । ୨୦୧୯ ମସିହାରେ ଉପନ୍ୟାସଟି ଇଂରାଜୀକୁ ଅନୂଦିତ ହୋଇ ବାସନ୍ତୀ : ରାଇଟିଂ ଦି ନିୟୁ ୱିମେନ୍‌ (Basanti: Writing the New Woman) ନାମରେ ପ୍ରକାଶିତ ହୋଇଥିଲା । ଅନୁବାଦକ ଥିଲେ ହିମାଂଶୁ ମହାପାତ୍ର ଓ ପଲ୍‌ ସେଣ୍ଟ-ପିୟର ।
ବିଷୟବସ୍ତୁ
ଏହି ଉପନ୍ୟାସର ମୁଖ୍ୟ ଚରିତ୍ର ବାସନ୍ତୀ କଟକରେ ରହୁଥିବା ଜଣେ ଶିକ୍ଷିତା ଓ ସ୍ୱାଧୀନଚେତା ଯୁବତୀ । ତାଙ୍କ ପିତାମାତାଙ୍କର ବିୟୋଗ ପରେ ବନ୍ଧୁ ଦେବବ୍ରତ ତାଙ୍କ ଜୀବନରେ ଆସନ୍ତି । ସମୟକ୍ରମେ ବାସନ୍ତୀ ଦେବବ୍ରତଙ୍କୁ ବିବାହ କରି ଏକ ରକ୍ଷଣଶୀଳ ଜମିଦାର ଘରର ବୋହୂ ହୁଅନ୍ତି । ବିବାହ ପରେ ବାସନ୍ତୀଙ୍କ ସ୍ୱଚ୍ଛନ୍ଦତାକୁ ଦେବବ୍ରତ ଗ୍ରହଣ କରିପାରନ୍ତି ନାହିଁ । ବାସନ୍ତୀଙ୍କର ଅବୈଧ ସମ୍ପର୍କ ଥିବା ଭାବି ଦେବବ୍ରତ ଗର୍ଭବତୀ ବାସନ୍ତୀଙ୍କୁ ଘରୁ ବାହାର କରିଦିଅନ୍ତି । ଘଟଣାକ୍ରମରେ ଦେବବ୍ରତ ନିଜ ଭୁଲ ବୁଝିପାରନ୍ତି ଓ ବାସନ୍ତୀଙ୍କୁ ପୁଣି ଆପଣେଇ ନିଅନ୍ତି ।
ଆହୁରି ଦେଖନ୍ତୁ
ଶ୍ରେଣୀ:ଓଡ଼ିଆ ଭାଷା ଶ୍ରେଣୀ:ଓଡ଼ିଆ ସାହିତ୍ୟ ଶ୍ରେଣୀ:ବହି ଶ୍ରେଣୀ:ଓଡ଼ିଆ ବହି
ରମ୍ଭା (ଅପସରା)
ହିନ୍ଦୁ ପୁରାଣରେ ରମ୍ଭାଙ୍କୁ ଏକ ପ୍ରସିଦ୍ଧ ଅପ୍‌ସରା ଭାବରେ ଚିତ୍ରଣ କରାଯାଇଛି । ଦେବତା ଏବଂ ଅସୁରମାନଙ୍କଦ୍ୱାରା କରାଯାଇଥିବା ସାଗର ମନ୍ଥନରୁ ଏହାଙ୍କ ଉତ୍ପତ୍ତି ବୋଲି ବିଶ୍ୱାସ କରାଯାଏ । ଇନ୍ଦ୍ର ତାଙ୍କ ରାଜ ସଭା ପାଇଁ ଏହାଙ୍କୁ ଗ୍ରହଣ କରିଥିଲେ । ସେ ସ୍ୱର୍ଗର ନର୍ତ୍ତକୀ ଥିଲେ, ଯିଏକି ସମସ୍ତ ନୃତ୍ୟକଳା ଜାଣିଥିଲେ । ସେ ଥରେ ରମ୍ଭାକୁ ବିଶ୍ୱାମିତ୍ରଙ୍କ ତପ ଭଙ୍ଗ କରିବାକୁ ପଠାଇଥିଲେ । ବିଶ୍ୱାମିତ୍ର ମହର୍ଷି ତାଙ୍କୁ ଏକ ହଜାର ବର୍ଷ ପର୍ଯ୍ୟନ୍ତ ପାଷାଣ ହୋଇ ରହିବାକୁ ଅଭିଶାପ ଦେଇଥିଲେ । ରମ୍ଭା ନଳକୁବେରଙ୍କ ପତ୍ନୀ ଥିଲେ । କୁବେର ହେଉଛନ୍ତି ରାବଣଙ୍କ ଭାଇ ଏବଂ କୁବେରଙ୍କ ପୁତ୍ର ହେଉଛନ୍ତି ନଳକୁବେର । ରମ୍ଭା ନଳକୁବେରଙ୍କୁ ବିବାହ କରିଥିବାରୁ ସମ୍ପର୍କରେ ସେ ଥିଲେ ରାବଣର ବୋହୁ । ଏକଦା ରାବଣ ରମ୍ଭାଙ୍କ ସୌନ୍ଦର୍ଯ୍ୟରେ ମୋହିତ ହୋଇ ରମ୍ଭାଙ୍କୁ ଆପତ୍ତିଜନକ କଥା ପଚାରିଥିଲେ । ବାଲ୍ମିକୀ ଲିଖିତ 'ରାମାୟଣ' ଅନୁଯାୟୀ, ରାବଣ ରମ୍ଭାଙ୍କୁ ବଳାତ୍କାର କରିଥିଲେ । ରମ୍ଭା ରାବଣଙ୍କୁ ଅଭିଶାପ ଦେଇଥିଲେ ଯେ ଯଦି ସେ ତାଙ୍କ ଇଚ୍ଛା ବିରୁଦ୍ଧରେ କୌଣସି ମହିଳାଙ୍କୁ ସ୍ପର୍ଶ କରନ୍ତି, ତେବେ ତାଙ୍କ ଦଶ ମୁଣ୍ଡ ଏକାସାଙ୍ଗରେ ଫାଟିଯିବ ।
ପୌରାଣିକ କିମ୍ବଦନ୍ତୀ
ରମ୍ଭା କୁବେରଙ୍କ ପୁଅ ନଳକୁବେରଙ୍କ ପତ୍ନୀ ହୋଇଥିବାରୁ ଏକଦା ସେ ସ୍ୱାମୀଙ୍କୁ ଭେଟିବା ପାଇଁ କୌଳାଶକୁ ଯାଇଥିଲେ । ସେହି ସମୟରେ, ରାବଣ ତାଙ୍କୁ ଦେଖିଥିଲେ । ସେ ତାଙ୍କ ସୌନ୍ଦର୍ଯ୍ୟରେ ଆକର୍ଷିତ ହୋଇ ତାଙ୍କୁ ବଳାତ୍କାର କରିବାପାଇଁ ଟାଣି ନେଇଥିଲେ । ତାଙ୍କୁ ମୁକ୍ତ କରିବାକୁ ସେ ରାବଣକୁ ନିବେଦନ କରିଥିଲେ, କିନ୍ତୁ ତାଙ୍କର ଉଦ୍ୟମ ତାଙ୍କୁ ବଳାତ୍କାରରୁ ରକ୍ଷା କରିପାରି ନଥିଲା । ବଳାତ୍କାର କରିବା ପରେ ରମ୍ଭାଙ୍କୁ ଭୂମି ଉପରେ ଛାଡିଦେଇ ରାବଣ ତାଙ୍କ ରାଜ୍ୟକୁ ଫେରିଗଲା । ପରେ ନଳକୁବେର ପହଞ୍ଚି ତାଙ୍କ ପତ୍ନୀଙ୍କୁ ଏଭଳି ଅବସ୍ଥାରେ ଦେଖିଲେ । ଦୁଃଖ ଓ କ୍ରୋଧରେ, ନଳକୁବେର ତାଙ୍କ ମାମୁଁ ରାବଣଙ୍କୁ ଅଭିଶାପ ଦେଇଥିଲେ ଯେ ଯଦି ସେ କୌଣସି ମହିଳାଙ୍କୁ ବଳାତ୍କାର ପାଇଁ ବାଧ୍ୟ କରନ୍ତି ତେବେ ତାଙ୍କ ମସ୍ତକ ସାତ ଖଣ୍ଡରେ ଫାଟିଯିବ । ଅନ୍ୟାନ୍ୟ ପୌରାଣିକ ସଂସ୍କରଣରେ ଦର୍ଶାଯାଇଛି ଯେ ରମ୍ଭା ନିଜେ ରାବଣକୁ ଅଭିଶାପ ଦେଇଛନ୍ତି ।
ପରବର୍ତ୍ତୀ ସମୟରେ ରାବଣ ସୀତାଙ୍କୁ ଜବରଦସ୍ତ ଅପହରଣ କଲା ସିନା କେବଳ ଅଭିଶାପ ଭୟରେ ସେ ସୀତାଙ୍କୁ ସ୍ପର୍ଶ ମଧ୍ୟ କରିପାରି ନ ଥିଲା । ପରେ ସୀତାଙ୍କୁ ଅପହରଣ କରି ପ୍ରଭୁ ରାମଙ୍କ ହାତରେ ତାହାର ମୃତ୍ୟୁ ଘଟିଥିଲା ।
ଆଧାର
ଶ୍ରେଣୀ:ରାମାୟଣର ଚରିତ୍ର
ମିରର ସୀଣ୍ଡ୍ରୋମ
ମିରର ସୀଣ୍ଡ୍ରୋମ, ଟ୍ରିପଲ ଏଡିମା କିମ୍ବା ବ୍ୟାଲେନଟାଇନ ସୀଣ୍ଡ୍ରୋମ ଗର୍ଭବତୀ ମହିଳାମାନଙ୍କୁ ପ୍ରଭାବିତ କରୁଥିବା ଏକ ଦୁର୍ଲଭ ବିକାର ଅଟେ । ଏହା ମାତୃ ସହିତ ପ୍ରୀ-ଏକ୍ଲାମ୍ପସିଆ ସହିତ ଭ୍ରୂଣ ଏବଂ ପ୍ଲାସେଣ୍ଟା ହାଇଡ୍ରୋପ୍ସ ଅସାମାନ୍ୟ ସଙ୍ଗତର ବର୍ଣ୍ଣନା କରିଥାଏ ।
"ମିରର ସୀଣ୍ଡ୍ରୋମ"ର ନାମ ମାତୃ ଏଡେମା ଓ ଭ୍ରୂଣ ହାଇଡ୍ରୋପ୍ସ ମଧ୍ୟରେ ସମାନତାକୁ ଦର୍ଶାଇଥାଏ । ଏହା ପ୍ରଥମ ଥର ୧୮୯୨ ମସିହାରେ "ଜନ ୱିଲିୟମ ବ୍ୟାଲେଣ୍ଟାଇନ"ଙ୍କଦ୍ୱାରା ବର୍ଣ୍ଣିତ ହୋଇଥିଲା ।
କାରଣ
ମିରର ସୀଣ୍ଡ୍ରୋମ ସାଧାରଣତଃ ଭ୍ରୂଣ ହାଇଡ୍ରୋପ୍ସ କାରଣରୁ ହୋଇଥାଏ, ଯାହା ଭ୍ରୂଣରେ ଦ୍ରବର ସଂଗ୍ରହ କରିଥାଏ । ଏହି ଦ୍ରବ ଚର୍ମ ତଳେ, ପେଟରେ, ଫୁସଫୁସ ପାଖାପାଖି କିମ୍ବା ହୃଦୟ ପାଖାପାଖିରେ ତିଆରି ହୋଇପାରେ । ଏଟିଓଲୋଜି ଏକ ବିଭିନ୍ନ ପ୍ରକାରର ପ୍ରସ୍ତୁତି ସମ୍ବନ୍ଧୀୟ ସମସ୍ୟା ହୋଇପାରେ, ଯାହା ଇମ୍ୟୁନୋଲୋଜିକାଲ ଡିସଅର୍ଡରରୁ ଆରେଚ-ଆଇସୋଇମ୍ୟୁନାଇଜେସନ ସହିତ, ଭ୍ରୂଣର ସଂକ୍ରମଣ, ପଚନ ସମ୍ବନ୍ଧୀୟ ବିକାର ଏବଂ ଭ୍ରୂଣର ବିକୃତି ପର୍ଯ୍ୟନ୍ତ ହୋଇପାରେ ।  ବ୍ୟାଲେଣ୍ଟାଇନ ସିଣ୍ଡ୍ରୋମ ମାତୃଭ୍ରୂଣ ପ୍ରତିକ୍ରୀୟାର ପରିଣାମସ୍ୱରୂପ ହୋଇଥାଏ, ଯେଉଁଥିରେ ହୀମୋଗ୍ଲୋବିନ ବାର୍ଟ୍ସ ଦୁଇ ମାତା-ପିତାଙ୍କ ଉତ୍ତରାଧୀକାରୀ ସୂତ୍ରରେ ମିଳିଥିବା ଆଲ୍ଫା ଥ୍ୟାଲେସୀମିୟା ଲକ୍ଷଣ (ଆଲ୍ଫା ଥ୍ୟାଲେସୀମିୟା ମେଜର) କାରଣରୁ ଏହି ରୋଗ ହୋଇଥାଏ ।
ରୋଗଜନନ
ବ୍ୟାଲେଣ୍ଟାଇନ ସିଣ୍ଡ୍ରୋମର "ଏଟିୟୋପାଥୋଜେନେଟିକ" ତନ୍ତ୍ର କିପରି ହୁଏ ବର୍ତ୍ତମାନ ଯାଏଁ ଅଜ୍ଞାତ ଅଛି ।
ସଙ୍କେତ ଓ ଲକ୍ଷଣ
ମିରର ସୀଣ୍ଡ୍ରୋମର ଲକ୍ଷଣ :
ଏହା ପ୍ରୀକ୍ଲେମ୍ପସିୟାର ସାମାନ୍ୟ ଲକ୍ଷଣ ଅଟେ । ମିରର ସୀଣ୍ଡ୍ରୋମର ସଙ୍କେତ ଦେଉଥିବା ଏକ ସଙ୍କେତ ହେମୋଡିଲ୍ୟୁଶନ ରହିଛି, ଯାହା ସାଧାରଣତଃ ରକ୍ତ ପରୀକ୍ଷଣ ମଧ୍ୟରେ ମିଳିଥାଏ । ହେମୋଡିଲ୍ୟୁଶନ ସେତେବେଳେ ହୋଇଥାଏ ଯେତେବେଳେ ରକ୍ତରେ ଅଧିକ ପ୍ଲାଜ୍ମା ରହିଥାଏ ଏବଂ ଲାଲ ରକ୍ତ କୋଶିକାର କମ ମାତ୍ରା ରହିଥାଏ । ଏହା ସାଧାରଣତଃ ଦ୍ରବର ବୃଦ୍ଧି କାରଣରୁ ହୋଇଥାଏ ।
ବ୍ୟାଲେଣ୍ଟାଇନ ସିଣ୍ଡ୍ରୋମର ବିଶେଷତା :
ଭ୍ରୂଣର ଲକ୍ଷଣ ଦ୍ରବ ପ୍ରତିଧାରଣ (ସ୍ମତିଶକ୍ତି)ରେ ସମ୍ବନ୍ଧିତ ହୋଇଥାଏ, ଯେଉଁଥିରେ ଏସିଟିକ ଓ ପଲୀହାଇଡ୍ରୋମନିଅସ ସାମିଲ ରହିଥାଏ । ଭ୍ରୂଣ ହାଇଡ୍ରୋପ୍ସ ଏକ ମହତ୍ତ୍ୱପୂର୍ଣ୍ଣ ଓ ସମ୍ଭବତଃ ଘାତକ ଭ୍ରୂଣ ବିକୃତି ବିଜ୍ଞାନର ଉପସ୍ଥିତିର ପ୍ରସ୍ତାବ ଦେଇଥାଏ । ଏହା ଟ୍ୱୀନ-ଟୁ-ଟ୍ୱୀନ ଟ୍ରାନ୍ସଫ୍ୟୁଜନ ସିଣ୍ଡ୍ରୋମରେ ଯୋଡି ହୋଇପାରେ ।
ରୋଗ ନିଦାନ
ଯଦିଓ, ବ୍ୟାଲେଣ୍ଟାଇନ ସୀଣ୍ଡ୍ରୋମର ସଠିକ ଏଟିୟୋପାଠୋଜେନେଟିକ ତନ୍ତ୍ର ଅଜ୍ଞାତ ଭାବେ ତିଆରି ହୋଇଛି ; ବହୁ ଲେଖକମାନେ ୟୁରିକ ଏସିଡ ସ୍ତର, ଏନୀମିୟା ଓ ନିମ୍ନ ହେମଟୋକ୍ରିଟିସ ବିନା ହେମୋଲିସିସ ବଢ଼ା ଯିବାର ସୂଚନା ଦେଇଛନ୍ତି ।
ବିଭେଦକ ନିଦାନ
ବ୍ୟାଲେଣ୍ଟାଇନ ସୀଣ୍ଡ୍ରୋମ ପ୍ରୀକ୍ଲେମ୍ପାସିୟା ମଧ୍ୟରେ ଭେଦ କରିବା କିମ୍ବା ନକରିବାର ସମସ୍ୟାକୁ ଶବ୍ଦାବଳୀର ବିବିଧତାରେ ଓ ବିଷୟକୁ ଘେରିଥିବା ତର୍କ-ବିତର୍କରେ ଦେଖାଦେଇଥାଏ । ଏହା ବହୁ ଅଧିକ ସମ୍ଭାବନା ରହିଛି କି, ଗମ୍ଭୀର ଭ୍ରୂଣ ହାଇଡ୍ରୋପ୍ସର ଏଟିୟୋଲୋଜିର କାରଣ ବ୍ୟାଲେଣ୍ଟାଇନ ସିଣ୍ଡ୍ରୋମ ହୋଇପାରେ । ଯେତେବେଳେ ଭ୍ରୂଣର ସ୍ଥିତି ବହୁତ ଖରାପ ହୋଇଯାଏ ସେତେବେଳେ ଏହି ସୀଣ୍ଡ୍ରୋମ କେବଳ ଭ୍ରୂଣ-ଅପରା ବିକୃତିର ଚରମ ଗମ୍ଭୀରତାର ପ୍ରକଟିକରଣ ହୋଇଥାଏ । ପ୍ଲେଟଲେଟ ଗଣନ, ଏସ୍ପାର୍ଟେଟ ଟ୍ରାନ୍ସମିନେଜ, ଏଲେନିନ ଟ୍ରାନ୍ସମିନେଜ ଓ ହେପ୍ଟୋଗ୍ଲୋବିନ ସାଧାରଣତଃ ଅପ୍ରଭାବିତ ହୋଇଥାଏ ଏବଂ ଏଚଇଏଲଏଲପି (HELLP) ସୀଣ୍ଡ୍ରୋମରୁ ମିରର ସୀଣ୍ଡ୍ରୋମକୁ ଅଲଗା କରିବା ପାଇଁ ବ୍ୟବହାର କରାଯାଇପାରେ ।
ବେନାଜେପ୍ରିଲ
ବେନାଜେପ୍ରିଲ ୧୯୮୧ ମସିହାରେ ପେଟେଣ୍ଟ୍ ହୋଇଥିଲା ଏବଂ ୧୯୯୦ ମସିହାରେ ଡାକ୍ତରୀ ବ୍ୟବହାରରେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ | ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏହାର ଏକ ମାସର ଯୋଗାଣ ଖର୍ଚ୍ଚ ପ୍ରାୟ ୧.୩୨ ଆମେରିକୀୟ ଡଲାର ଥିଲା । ୨୦୧୭ ମସିହାରେ ଏହା ୧୦୪ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା  ଯାହାର ଯୁକ୍ତରାଷ୍ଟ୍ରରେ ସାତ ନିୟୁତରୁ ଅଧିକ ପ୍ରେସକ୍ରିପସନ୍ ହୋଇଥିଲା   |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ହୁବଳି
ହୁବଳି ସରକାରୀ ଭାବେ ଯାହା ହୁବାଲୀ ଭାବେ ପରିଚିତ, କର୍ଣ୍ଣାଟକରାଜ୍ୟର ଦ୍ୱିତୀୟ ବୃହତ୍ତମ ସହର । ଭାରତରେ ଦୃତଗତିରେ ବିକାଶ କରୁଥିବା କର୍ଣ୍ଣାଟକ,ଭାରତର ସହରମାନଙ୍କ ମଧ୍ୟରେ ଏହା ଅନ୍ୟତମ । କନ୍ନଡ ଭାଷାରେ ହୁବାଲୀର ଅର୍ଥ ପୁଷ୍ପମୟ ଲତା । ଦୈତ ନଗରୀ ହୁବଳି ଓ ଧାରୱାଡ, ଏକସଙ୍ଗରେ ଯାହାକୁ ହୁବଳି-ଧାରୱାଡ କୁହାଯାଏ, ବେଙ୍ଗାଲୁରୁ ପାରେ କର୍ଣ୍ଣାଟକରର ସର୍ବବୃହତ ସହର । ଧାରଓ୍ବାଡ ପ୍ରଶାସନିକ କ୍ଷେତ୍ରର ମୁଖ୍ୟ କାର୍ଯ୍ୟାଳୟ ହେଲାବେଳେ, ହୁବଳି, ଯାହାକି ଧାରଓ୍ବାଡଠାରୁ ୨0 କିଲୋମିଟର୍ ଦକ୍ଷିଣ-ପୂର୍ବରେ ଅବସ୍ଥିତ, ଉତ୍ତର କର୍ଣ୍ଣାଟକ ଅଞ୍ଚଳର ବାଣିଜ୍ୟ ଓ ବ୍ୟବସାୟର ମୁଖ୍ୟ କେନ୍ଦ୍ର । ଏଠାରେ ଗ୍ରାମ୍ୟ କୃଷିଭୂମିରେ, ଶସ୍ୟ ଯଥା ତୁଳା, ଗୋଲମରିଚ ଓ ଚିନାବାଦାମ ବହୁଳ ଭାବରେ ଚାଷ କରାଯାଏ ଓ ହୁବଳି ଏହିସବୁ ପଣ୍ୟଦ୍ରବ୍ୟର ମୁଖ୍ୟ ବାଣିକ୍ୟିକ କେନ୍ଦ୍ର । ଏହା ମଧ୍ୟ ଭାରତୀୟ ରେଳର ଏକ ମୁଖ୍ୟ ସହର ଅଟେ, କାରଣ ଏଠାରେ ଦକ୍ଷିଣ-ପଶ୍ଚିମ ରେଳକ୍ଷେତ୍ର ଓ ହୁବଳି ରେଳ ଡିଭିଜନ୍ର ମୁଖ୍ୟ କାର୍ଯ୍ୟାଳୟ ଅଛି । ହୁବଳି ଉତ୍ତର କର୍ଣ୍ଣାଟକର ଏକ ବୃହତ୍ତ ରେଳ ସଂଯୋଗସ୍ଥଳ ଅଟେ । ଏହା ମଧ୍ୟ ଉତ୍ତର ପଶ୍ଚିମ କର୍ଣାଟକ ରାସ୍ତା ପରିବହନ ନିଗମର ମୁଖ୍ୟ କାର୍ଯ୍ୟାଳୟ । ଏଠାରେ ମଧ୍ୟ ବେଙ୍ଗାଲୁରୁ ବାହାରେ ସର୍ବାଧିକ ସରକାରୀ କାର୍ଯ୍ୟାଳୟ ଅଛି । ଦୈତ ନଗରୀ ହୁବଳି-ଧାରୱାଡ ପ୍ରଧାନମନ୍ତ୍ରୀଙ୍କ ଯୋଜନା ସ୍ମାର୍ଟ ନଗରୀ ଲକ୍ଷ୍ୟରେ, ସ୍ମାର୍ଟ ନଗରୀ ଭାବେ ବିକଶିତ ହେବାକୁ ଥିବା ଶହେ ଭାରତୀୟ ସହର ମଧ୍ୟରେ ସ୍ଥାନ ପାଇଛି ।
ହୁବଳି-ଧାରଓ୍ବାଡ ସୌର ନଗରୀ/ ସବୁଜ ନଗରୀ ପାଇଁ ମଧ୍ୟ ବଛାଯାଇଚି ।
ଇତିହାସ
ରାୟରା ହୁବଳି ଯାହାକୁ, 'ଏଲିୟା ପୂର୍ବଡା ହାଲି' କିମ୍ବା 'ପୂର୍ବାଳି' ମଧ୍ୟ କୁହାଯାଏ, ପୂର୍ବତନ ହୁବଳି ଥିଲା, ଯେଉଁଠାରେ ଭବାନୀ ଶଙ୍କର ମନ୍ଦିର ଓ ଜୈନ ବସ୍ତି ଅଛି । ବିଜୟନଗର ରାୟସ ଅଧୀନରେ, ରାୟରା ହୁବଳି ଏକ ବାଣିଜ୍ୟ କେନ୍ଦ୍ର ରୂପେ ଗଢିଉଠିଲା, ଯାହା ତୁଳା, ଗୋଲମରିଚ ଓ ଲୁହାର ବାଣିଜ୍ୟ ପାଇଁ ପ୍ରସିଦ୍ଧ ଥିଲା । ଆଦିଲସାହିସଙ୍କ ଅଧୀନରେ, ବ୍ରିଟିସମାନେ ଏଠାରେ ଏକ ଗୋଦାମ ଘର ତିଆରି କରିଥିଲା । ୧୬୭୩ ମସିହାରେ ଏହି ଗୋଦାମ ଘରଟି ଶିବାଜୀଙ୍କଦ୍ୱାରା ଲୁଟ ହୋଇଥିଲା । ମୋଗଲମାନେ ରାୟରା ହୁବଳିକୁ ଅଧିକାର କରିଥିଲେ ଓ ସେହିଦିନଠାରୁ ଏହା ସାଭାନୁର ନବାବଙ୍କ ଶାସନ ଅଧୀନରେ ଥିଲା, ଯିଏ ଏଠାରେ ଏକ ନୂଆ ସମ୍ପ୍ରସାରଣ କରି ଏହାର ନାମ ମାଜିଦପୁର ଦେଇଥିଲେ । ପରେ ବ୍ୟବସାୟୀ ବସପ୍ପା ଶେଟ୍ଟାର ରାୟରା ହୁବଳିର ଏକ ଅଂଶ ଦୁର୍ଗାାବେଲ (ମିଦାନ ଦୁର୍ଗା) ଚାରିପଟେ ଏକ ନୂତନ ହୁବଳିର ନିର୍ମାଣ କରିଥିଲେ । ହୁବଳିର ପ୍ରସିଦ୍ଧ ମୂରୁସାଭିରା ମଠ, ବସଭେସ୍ୱରଙ୍କ ସମୟରେ ପ୍ରତିଷ୍ଠା କରାଯାଇଥିବାର ଦାବି କରାଯାଏ । ୧୭୫୫-୫୬ ମସିହାରେ ହୁବଳି ସାଭାନୁରଙ୍କ ନବାବଙ୍କଠାରୁ ମରାଠା ମାନଙ୍କଦ୍ୱାରା ଅକ୍ତିଆର କାରାଯାଇଥିଲା ।ଏହା ପରେ ହାଇଦର ଅଲ୍ଲୀଙ୍କଦ୍ୱାରା ପୁନର୍ବାର ୧୭୯୦ ମସିହାରେ ଅକ୍ତିଆର କରାଯାଇଥିଲା । ଏହି ସମୟରେ ପୁରୁଣା ସହରଟି ପେଶଓ୍ବାଙ୍କ ଅଧୀନରେ ଫାଡକେ ନାମକ ଜଣେ ବ୍ୟକ୍ତିଙ୍କଦ୍ୱାରା ଓ ନୂଆ ସହରଟି ସାଙ୍ଗଲି ପଟ୍ଟବର୍ଦ୍ଧନଙ୍କ ଅଧୀନରେ ଶାସନ କରାଯାଉଥିଲା । ୧୮୧୭ ମସିହାରେ ବ୍ରିଟିଶମାନେ ପେଶଓ୍ବାଙ୍କଠାରୁ ପୁରୁଣା ହୁବଳିକୁ ନେଇ ଯାଇଥିଲେ । ୧୮୨୦ ମସିହାରେ, ୪୭ଟି ଗ୍ରାମ ସହ ନୂଆ ସହରଟିକୁ ସାଙ୍ଗଲି ପଟ୍ଟବର୍ଦ୍ଧନଙ୍କଦ୍ୱାରା ସାହାଯ୍ୟ ଅର୍ଥରେ ବ୍ରିଟିଶମାନଙ୍କୁ ଦିଆଯାଇଥିଲା । ପରେ ୧୮୮୦ ମସିହାରେ, ବ୍ରିଟିଶମାନେ ରେଳ କାରଖାନା ତିଆରି କଲେ ଓ ଏହା ସହିତ ହୁବଳି ଭାରତର ଏହି ଅଂଶରେ ଏକ ମୁଖ୍ୟ ଶିଳ୍ପାଞ୍ଚଳ ରୂପେ ପରିଣତ ହେଲା ।
ଉଙ୍କଳରେ ଥିବା ଚିତ୍ତାକର୍ଷକ ଚନ୍ଦ୍ରମୁଳେଶ୍ୱର/ ଚତୁର୍ଲିଙ୍ଗ ମନ୍ଦିର, ଚାଲୁକ୍ୟଙ୍କ ରାଜତ୍ୱ ସମୟର । କୁଣ୍ଡଗୋ ଯାହା, ହୁବଳିର 15 କିମି ଦକ୍ଷିଣରେ ଅଛି, ସେଠାରେ ଚାଲୁକ୍ୟଙ୍କ ସମୟର ବୃହତ୍ତ ଶମ୍ଭୁ ଲିଙ୍ଗ ମନ୍ଦିର ଅଛି ।
ଜନସଂଖ୍ୟା
୨୦୧୧ ଜଙ୍ଗଣନା ଅନୁଯାୟୀ ହୁବଳି-ଧାରଓ୍ବାଡର ଜନସଂଖ୍ୟା ୧,୩୪୯,୫୬୩ । ହୁବଳି-ଧାରଓ୍ବାଡର ଜନସଂଖ୍ୟା ୧୯୮୧ରୁ ୧୯୯୧ ମସିହା ମଧ୍ୟରେ ୨୨.୯୯% ବୃଦ୍ଧି ପାଇ ୫୨୭,୧୦୮ରୁ ୬୪୮,୨୯୮କୁ ଓ ୧୯୯୧ରୁ ୨୦୦୧ ମସିହା ମଧ୍ୟରେ ୨୧.୨% ବୃଦ୍ଧି ପାଇଛି । ଏହି ନିଗମଟି ୨୦୨ କିମି ଅଞ୍ଚଳ ଅଧିକାର କରିଛି ।2 କର୍ଣ୍ଣାଟକରା ଏହା ଦ୍ୱିତୀୟ ସର୍ବବୃହତ ଓ ଦ୍ୱିତୀୟ ସର୍ବାଧିକ ଜନବହୁଳ ସହର । ଏହାର ଜନସଂଖ୍ୟା ୨ ଲକ୍ଷରୁ ଅଧିକ, ଯାହା ବେଙ୍ଗାଲୁରୁ ପରେ କର୍ଣ୍ଣାଟକରେ ଦ୍ୱିତୀୟ । ହୁବୁଳିର ଲୋକାମାନେ କଥାବାର୍ଟାରେ ବହୁଳ ଭାବେ କନ୍ନଡ ବ୍ୟବହାର କରିଥାନ୍ତି ।
ଜଳବାୟୁ
ହୁବଳି-ଧାରୱାଡର ଜଳବାୟୁ କ୍ରାନ୍ତୀୟ ଆର୍ଦ୍ର ଓ ଶୁଷ୍କ ଜଳବାୟୁ ଅଟେ । ଗ୍ରୀଷ୍ମ ଗରମ ଓ ଶୁଷ୍କ ଏବଂ ଫେବୃଆରୀର ଶେଷଭାଗରୁ ଜୁନର ଆରମ୍ଭ ପର୍ଯ୍ୟନ୍ତ ଏହା ଲାଗି ରହିଥାଏ । ଏହା ମଦ୍ଧମ ତାପମାତ୍ରା ଓ ବହୁଳ ପରିମାଣରେ ଅଧଃପାତ ସହ ମୌସୁମୀ ଋତୁର ପରେ ପରେ ଆସିଥାଏ । ଅକ୍ଟୋବର ଶେଷରୁ ଫେବୃଅରୀର ଆରମ୍ଭ ପର୍ଯ୍ୟନ୍ତ, ପ୍ରାୟତଃ ବିନା ବର୍ଷାରେ, ତାପମାତ୍ରା ମଦ୍ଧମ ଧରଣର ରହିଥାଏ । ହୁବଳି ଏମ୍.ଏସ୍.ଏଲ୍.ର ୬୪୦ ମି ଉଚ୍ଚରେ ଅବସ୍ଥିତ । ବାର୍ଷିକ ହାରାହାରି ବୃଷ୍ଟିପାତ ୮୩୮ ମିମି ।
ହୁବଳି-ଧାରଓ୍ବାଡ଼ ପୌରାଞ୍ଚଳ
ହୁବଳି-ଧାରଓ୍ବାଡ଼ ପୌରାଞ୍ଚଳ ୧୯୬୨ ମସିହାରେ ୨୦ କିମି ଦୂରତାରେ ଥିବା ଦୁଇଟି ସହରକୁ ମିଶାଯାଇ କରାଯାଇଥିଲା । ଏହି ପୌରାଞ୍ଚଳ 202.3 km2 ତଥା ୪୫ଟି ଗ୍ରାମର ଅଞ୍ଚଳରେ ପରିବ୍ୟାପ୍ତ ଏବଂ କର୍ଣ୍ଣାଟକରେ ଏହା ବେଙ୍ଗାଲୁରୁ ପରେ ଦ୍ୱିତୀୟ ସର୍ବବୃହତ ସହର । ୧୯୯୧ ଜନଗଣନା ଅନୁସାରେ ଏହି ସହରର ଜନସଂଖ୍ୟା ୭ ଲକ୍ଷ ଥିଲା । ବର୍ତ୍ତମାନର ଜନସଂଖ୍ୟା ୧୨ ଲକ୍ଷରୁ ଅଧିକ ।ହୁବଳି ପୌରାଞ୍ଚଳ 'ଗଭର୍ଣ୍ଣମେଣ୍ଟ ଅଫ୍ ଇଣ୍ଡିଆ ଆକ୍ଟ' ୧୮୫୦ ଅଧୀନରେ ତିଆରି କରାଯାଇଥିଲା ଓ ଧାରଓ୍ବାଡ଼ ପୌରାଞ୍ଚଳ ୧୮୫୬ ମସିହା ଜାନୁଆରୀ ମାସରେ ତିଆରି କରାଯାଇଥିଲା । ପରେ ଉଭୟ ମିଶି ଯାଇଥିଲେ ଓ ରାଜଧାନୀ ସହର ବେଙ୍ଗାଲୁରୁ ପରେ ଏହା ରାଜ୍ୟର ବୃହତ୍ତମ ପୌରାଞ୍ଚଳ ।
ଅର୍ଥନୀତି
ହୁବଳି କର୍ଣ୍ଣଟକର ବାଣିଜ୍ୟ କେନ୍ଦ୍ର ଏବଂ ଏଠାରେ ୧ ଲକ୍ଷରୁ ଅଧିକ କ୍ଷୁଦ୍ର ଓ ମଧ୍ୟମ ଧରଣର ଶିଳ୍ପ ରହିଛି । ଭାରତ ସରକାର ପୁନେ-ବେଙ୍ଗାଲୁରୁ ରାସ୍ତାରେ ଏକ  ସଫ୍ଟଓ୍ବେର ପ୍ରଯୁକ୍ତିବିଦ୍ୟା ପାର୍କ, ଭାରତ ଏବଂ ହୁବଳିର ନାଭାନଗର ଅଞ୍ଚଳରେ ଆର୍ଯ୍ୟଭଟ୍ଟ ପ୍ରଯୁକ୍ତିବିଦ୍ୟା ପାର୍କ ତିଆରି କରିଛନ୍ତି । ଏହି ସହରଟି ମଲନାଡ ଓ ଡେକାନ ମାଳଭୂମିର ସୀମାରେ ଅବସ୍ଥିତ । ମଲନାଡ, ଏହାର ଜଙ୍ଗଲ ଓ ଜଙ୍ଗଲ ଉପରେ ଆଧାରିତ ଶିଳ୍ପ ପାଇଁ ପ୍ରସିଦ୍ଧ । ଏହାର ଅନ୍ୟ ତିନୋଟି ଦିଗ କୃଷିଜାତ ଦ୍ରବ୍ୟ ଯଥା କପା, ଚିନାବାଦାମ ଓ ତୈଳବୀଜ ଏବଂ ମାଙ୍ଗାନିଜ ଓ ଗ୍ରାନାଇଟ ପାଇଁ ପ୍ରସିଦ୍ଧ । ଏହି  ସହରରେ ଭାରତୀୟ ରେଳଦ୍ୱାରା ପ୍ରତିଷ୍ଠିତ ନୂତନ ପିଢିର ଡିଜେଲ ଇଞିନ କାରଖାନା, ଏହି ଅଞ୍ଚଳରେ ଶିଳ୍ପର ଉନ୍ନତି ପାଇଁ  ଏକ ବୃହତ ଘଟଣା ଥିଲା, କାରଣ ଏହା ଭାରତୀୟ ରେଳ ଇତିହାସରେ ପ୍ରଥମ ଥିଲା । ହୁବଳିର ଏହି ଡିଜେଲ ଇଞିନ କାରଖାନା ୧୮୮୦ ମସିହାରେ ପ୍ରତିଷ୍ଠା କରାଯାଇଥିଲା ଏବଂ ଭାରତରେ ଏହା  ଇ ଏମ୍ ଡି ଇଞିନର ସର୍ବବୃହତ ଧାରକ । ହୁବଳିର ଆମାରଗୋଲରେ ଥିବା କୃଷି ଜାତୀୟ ଦ୍ରବ୍ୟର ବଜାର ଏସିଆର ସର୍ବବୃହତ ଓ ହୁବଳିର କପା ବଜାର ଭାରତର ସର୍ବବୃହତ ।
ବାହାର ତଥ୍ୟ
ଶ୍ରେଣୀ:କର୍ଣ୍ଣାଟକର ସହର
ମହାନନ୍ଦ ବାହାଦୁର
ଜନ୍ମ, ପରିବା ଓ ଶିକ୍ଷା
ମହାନନ୍ଦ ବାହାଦୁରଙ୍କ ବାପାଙ୍କ ନାମ ମହେଶ୍ୱର ମହାନନ୍ଦ ଏବଂ ପତ୍ନୀଙ୍କ ନାମ ମୈଦେଇ ମହାନନ୍ଦ।
ରାଜନୈତିକ ଜୀବନ
ମହାନନ୍ଦ ବାହାଦୁର ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ମହାନନ୍ଦ ବାହାଦୁର ୧୯୭୬ ମସିହାରେ ମୃତ୍ୟୁବରଣ କରିଥିଲେ । ୧୫ ସେପ୍ଟେମ୍ବର ୧୯୭୬ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ।
ଆଧାର
ଶ୍ରେଣୀ:୧୯୭୬ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ବରଗଡ଼ ଜିଲ୍ଲାର ଲୋକ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ସାମରଲାକୋଟା
ଏକ ଭାରତୀୟ ଅଟେ । ଏହା ଆନ୍ଧ୍ର ପ୍ରଦେଶର ଏଅସ୍ତ୍ ଗୋଦବରି ଜିଲ୍ଲାରେ ଅବସ୍ଥିତ ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୫୩୪୦୨ ଅଟେ । ସେଥି ମଧ୍ୟରୁ ୪୯.୭୩% ଜଣ ପରୁଷ ହୋଇଥିବା ବେଳେ ୫୦.୨୭% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୦.୩୭% ଅଟେ । ଏହା ଜାତୀୟ ହାରଠାରୁ ୪.୪୭% ପ୍ରତିଶତ ଅଧିକ ଅଟେ । ସେଥିରୁ ୩୨.୩୯% ପ୍ରତିଶତ ପୁରୁଷ ଓ ୨୭.୯୭% ନାରୀ ଅଟନ୍ତି । ୧୧.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ତେଲୁଗୁ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ଆନ୍ଧ୍ରପ୍ରଦେଶର ସହର ଶ୍ରେଣୀ:Check some error ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ
ରାଜଗାଙ୍ଗପୁର (ବିଧାନ ସଭା ନିର୍ବାଚନ ମଣ୍ଡଳୀ)
ରାଜଗାଙ୍ଗପୁର (କ୍ରମିକ ସଂଖ୍ୟା: ୧୩) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ରାଜଗାଙ୍ଗପୁର (ପୌ), ରାଜଗାଙ୍ଗପୁର ବ୍ଳକ, କୁତରା ବ୍ଳକ ଲାଠିକଟା ବ୍ଳକର କିଛି ଅଞ୍ଚଳ ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମଙ୍ଗଳା କିଷାନ୍ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଗ୍ରେଗୋରୀ ମିଞ୍ଜଙ୍କଠାରୁ ୧୦୦୩୬ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି।
ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଗ୍ରେଗୋରୀ ମିଞ୍ଜ, ବିଜୁ ଜନତା ଦଳ ପ୍ରାର୍ଥୀ ବେନେଡ଼ିକ୍ଟ ତିର୍କୀଙ୍କଠାରୁ ୪,୧୧୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୧୯୫୧ରୁ ୨୦୦୯ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ଆଧାର
ଶ୍ରେଣୀ:ସୁନ୍ଦରଗଡ଼ ଜିଲ୍ଲା ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
କିଶୋର ଚନ୍ଦ୍ର ତରାଇ
କିଶୋର ଚନ୍ଦ୍ର ତରାଇ‌ (ଜନ୍ମ: ୫ ଜାନୁଆରୀ ୧୯୭୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । କିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୪ ଓ ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ପଟ୍ଟାମୁଣ୍ଡାଇ ଓ କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀ ରୁ ଯଥାକ୍ରମେ ସେ ୧୩ଶ ଓ ୧୫ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ପରିବାର ଓ ଶିକ୍ଷା
କିଶୋର ଚନ୍ଦ୍ର ତରାଇ‌ ୧୯୭୨ ମସିହାର ଜାନୁଆରୀ ମାସ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିମ୍ବାଧର ତରାଇ । କିଶୋରଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ ।
ରାଜନୈତିକ ଜୀବନ
କିଶୋର ଚନ୍ଦ୍ର ତରାଇ‌ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୭୨ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ବନ୍ଦେ ଉତ୍କଳ ଜନନୀ (ଓଡ଼ିଆ କଥାଚିତ୍ର)
ବନ୍ଦେ ଉତ୍କଳ ଜନନୀ, ୨୦୦୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଗତି ମହାନ୍ତି ଏବଂ ଦେବାଶିଷ ଡୋଗ୍‌ରା । ହର ବାରିକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଶୁଭେନ୍ଦୁ ସ୍ୱାଇଁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ସବ୍ୟସାଚୀ ମିଶ୍ର, ହର ରଥ ଓ ଅର୍ପିତା ମୁଖାର୍ଜୀ । ମୀନକେତନ, ମାତୃ ପ୍ରସାଦ, ଅଶ୍ରୁମୋଚନ ମହାନ୍ତି, ସ୍ମିତା ମହାନ୍ତି, ପ୍ରେମାନନ୍ଦ ବାରିକ, ସମ୍ପୂର୍ଣ୍ଣା ଚକ୍ରବର୍ତ୍ତୀ, ଚୁମକୀ, ଚୌଧୁରୀ ବିକାଶ ଦାସ, ମୃତ୍ୟୁଞ୍ଜୟ ମହାପାତ୍ର, ସଂଗ୍ରାମ ମଲ୍ଲିକ, ପ୍ରିତୀ ମିଶ୍ର, ସନ୍ତୋଷ ମିଶ୍ର, ରଞ୍ଜିତା ନାୟକ, ସନ୍ତୋଷ ନାୟକ, ଜୀବନ ପଣ୍ଡା, ସଚ୍ଚି ପଣ୍ଡା, ସୂର୍ଯ୍ୟମଣି ପଣ୍ଡା, ବିଜୟ ପଟ୍ଟନାୟକ, ପାୟଲ, ରାଣୀ, ରାନୁ, ଅଭିନବ ସିଂହ, ହରିହର ସ୍ୱାଇଁ, ଭୂମିକା ରେଭେରୀ, ରାଇଚରଣ ଦାସ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ବାପୁ ଗୋସ୍ୱାମୀ, ବିଜୟ ମଲ୍ଲ, ପଞ୍ଚାନନ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅରବିନ୍ଦ, କୁମାର ବାପି, ମିତା ମହାକୁଡ଼, ତପୁ ମିଶ୍ର, ପମି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୦୮ର ଓଡ଼ିଆ କଥାଚିତ୍ର
ଛାରପୋକ
ଛାରପୋକ (ଇଂରାଜୀ ଭାଷାରେ Bed bugs) ଏକ ପ୍ରକାର ପୋକର (insect) ନାମ ଯିଏ ମାନବ ରକ୍ତ) ପାନ କରି (ବିଶେଷତଃ ରାତିରେ) ବଞ୍ଚିରହେ । ଏହା କାମୁଡ଼ିବା ଫଳରେ ଚର୍ମ ରାସ୍ (skin rash), ଆଲର୍ଜି (allergic) ଲକ୍ଷଣ ଓ ମାନସିକ ସମସ୍ୟା ଉତ୍ପନ୍ନ ହୋଇପାରେ । ଚର୍ମରେ ସାମାନ୍ୟରୁ ଦୃଶ୍ୟମାନ ଫୋଟକା (en:blisters) ହୋଇପାରେ । କିଛି ସମାୟ ବା କିଛି ଦିନ ମଧ୍ୟରେ ଲକ୍ଷଣ ବାହାରେ । ସାଧାରଣତଃ ଗଲୁ କରେ, ଥକ୍କା ଲାଗେ ବା ଜ୍ୱର ହୁଏ । ଘୋଡ଼େଇ ନହୋଇଥିବା ସ୍ଥାନରେ ଛାରପୋକ ଧାଡ଼ି କରି ତିନି ଥର କାମୁଡ଼େ । ଏହା କୌଣସି ସଂକ୍ରାମକ ରୋଗ (infectious disease) ଗତି କରେନି ।
ସାଧାରଣତଃ ଦୁଇ ପ୍ରଜାତିର species ଛାରପୋକ ଦେଖାଯାଆନ୍ତି ଯଥା:- ସାଇମେକ୍ସ ଲେକ୍ଟୁଲାରିଅସ Cimex lectularius ବା ସାଧାରଣ ଛାରପୋକ ଓ ସାଇମେକ୍ସ ହେମିପ୍ଟେରସ (Cimex hemipterus) । ସେମାନଙ୍କ ଆକାର ୧-୭ ମିମି ହୋଇଥାଏ । ସେମାନେ ପାଖ ସ୍ଥାନ‌କୁ ଚାଲିଯାଆନ୍ତି ବା କୌଣସି ଜିନିଷ ସ‌ହିତ ସ୍ଥାନାନ୍ତର ହୁଅନ୍ତି । ପୋକ ଜନିତ ରୋଗକୁ ଇନଫେସ୍ଟେସନ (Infestation) କୁହାଯାଏ ଓ କ୍ୱଚିତ ଏହା ଖରାପ ସ୍ୱାସ୍ଥ୍ୟ ଯୋଗୁ ହୁଏ କିନ୍ତୁ ଏହା ଅଳ୍ପ ସ୍ଥାନରେ ଅଧିକ ଲୋକ ରହୁଥିବା ଜାଗାରେ ହୁଏ । ଲକ୍ଷଣ ଓ ଛାରପୋକ ଦେଖି ରୋଗ ନିର୍ଣ୍ଣୟ କରାଯାଏ । ଏହି ପୋକ ଅନ୍ଧାରରେ ଯେପରିକି ଗଦି ସନ୍ଧି ଓ କାନ୍ତ ଫାଟ ଭଳି ଜାଗାରେ ରହନ୍ତି ।
ରୋଗୀର ଲକ୍ଷଣ ଅନୁସାରେ ଚିକିତ୍ସା (symptomatic) କରାଯାଏ । ଛାରପୋକ ବିନାଶ କରିବା କଷ୍ଟକର ବ୍ୟାପାର ଯେହେତୁ ସେଗୁଡ଼ିକ ଏକ ବର୍ଷ ପର୍ଯ୍ୟନ୍ତ ଖାଦ୍ୟ ବିନା ବଞ୍ଚିପାରନ୍ତି । ତେଣୁ ବାରମ୍ବାର ଘରେ ପୋକମରା ଅଭିଯାନ ଆବଶ୍ୟକ ହୁଏ । ଏଥି ନିମନ୍ତେ ରୁମକୁ 50 C ଉତ୍ତାପକୁ ନିଆଯାଏ, ବାରମ୍ବାର ଭକ୍ୟୁମ (vacuuming) କରାଯାଏ, ଲୁଗାପଟା ଅତ୍ୟଧିକ ଉତ୍ତାପରେ ଗରମ କରାଯାଏ ଓ ପୋକମରା (pesticide) ଔଷଧ ବ୍ୟବ‌ହାର କରାଯାଏ ।
ପୃଥିବୀର ପ୍ରତ୍ୟେକ ସ୍ଥାନରେ ଛାରପୋକ ରହନ୍ତି । ଏହି ରୋଗ ହାର ଅପେକ୍ଷାକୃତ ସାଧାରଣ ଓ ସନ ୧୯୯୦ ପରଠାରୁ ବଢିଛି । ଏହି ବୃଦ୍ଧିର କାରଣ ଅଜ୍ଞାତ ଅଛି; ଯାହା ଅଧିକ ଯିବାଆସିବା, ଜିନିଷ ଅନ୍ୟ ହାତକୁ ଯିବା, ଅନ୍ୟାନ୍ୟ ପୋକ ପ୍ରତି ଅଧିକ ନ‌ଜର ଦେବା ବା ପ୍ରତିରୋଧ ଶକ୍ତି (resistance to pesticides) ବୃଦ୍ଧି ଯୋଗୁ ହୋଇପାରେ । ହଜାର ହଜାର ବର୍ଷ ଧରି ମାନବ ସାଥିରେ ଛାରପୋକ ରହିଆସୁଛନ୍ତି ।
ପର୍ଶୁରାମ ମନ୍ଦିର (ଚିପଲୁନ)
ପର୍ଶୁରାମ ମନ୍ଦିର, ଅନ୍ୟ ନାମ (ଶ୍ରୀ କ୍ଷେତ୍ର ପର୍ଶୁରାମ) ହିନ୍ଦୁମାନଙ୍କର ପ୍ରଭୁ ବିଷ୍ଣୁଙ୍କର ଷଷ୍ଠ ଅବତାର ପର୍ଶୁରାମଙ୍କର ମନ୍ଦିର ଯାହା ମହାରାଷ୍ଟ୍ରର ରତ୍ନଗିରି ଜିଲ୍ଲାର ଚିପଲୁନରେ ଅବସ୍ଥିତ ।
ପ୍ରଭୁ ପର୍ଶୁରାମ
ପର୍ଶୁରାମ ଗୋଟିଏ ଅମର ଅବତାର । ସମସ୍ତ କ୍ଷତ୍ରିୟ ଅତ୍ୟାଚାରୀ ରାଜାଙ୍କୁ ସେ ଏକୋଇଶ ଥର ଯାଇ ବିନାଶ କରିଥିଲେ । ଧାର୍ମିକ ରାଜାମାନଙ୍କୁ ଯେପରିକି ଜନକ ଓ ଇକ୍ଷ୍ୱାକୁ ବଂଶର ରାଜାଙ୍କୁ ସେ ବିନାଶ କରିନଥିଲେ । ସେ ହତ୍ୟା କରିଥିବା ଶେଷ ରାଜା ଥିଲେ କାର୍ତ୍ତବୀର୍ଯ୍ୟ (Kartavirya Arjuna) ଅର୍ଜନ । ସେ ସମଗ୍ର ପୃଥିବୀ ମହର୍ଷି କାଶ୍ୟପଙ୍କୁ ଦାନ କରିଦେଇଥିବାରୁ ସେଠାରେ ବାସ କରିନଥିଲେ । ତେଣୁ ସେ ଆରବ ସାଗରକୁ ତୀର ମାରି ମୁମ୍ବାଇରୁ କେରଳ ପର୍ଯ୍ୟନ୍ତ ୭୨୦ କିଲୋମିଟର ସ୍ଥାନ ଜଳ ରିକ୍ତ କଲେ ଓ କୋଙ୍କଣ Konkan]] ସୃଷ୍ଟି କରି ଅଧିକାର କଲେ । ଉକ୍ତ ସ୍ଥାନରେ ଥବା ମହେନ୍ଦ୍ର ଗିରି ଶିଖରରେ ଏକ ସ୍ଥାନ ବାଛି ସେଠାରେ ବାସ କରିବାକୁ ଲାଗିଲେ । ସେହି ସ୍ଥାନରେ ମନ୍ଦିର ଅବସ୍ଥିତ । ଜନ ବିଶ୍ୱାସ ଅନୁସାରେ ପର୍ଶୁରାମ ପ୍ରାତଃ କାଳରେ ହିମାଳୟ ଯାଇ ସେଠାରେ ତପସ୍ୟା କରୁଥିଲେ ଓ ସନ୍ଧ୍ୟା ସୁଦ୍ଧା ମନ୍ଦିରକୁ ଫେରିଆସୁଥିଲେ ।
ମନ୍ଦିର ଇତିହାସ
ସ୍ୱାମୀ ପରମହଂସ ବ୍ରହ୍ମେନ୍ଦ୍ରଙ୍କ ପ୍ରରୋଚନାରେ ମନ୍ଦିର ତିଆରି ଆରମ୍ବ କରାଯାଇଥିଲା । ସେ ଗୁରୁ ଥିବା ରାଜାଙ୍କର ନାମ ଯଞ୍ଜିରା ରାଜ୍ୟର ୟାକୁତଖାନ, କୋଲାବାର କାହ୍ନୋଜି ଅଙ୍ଗ୍ରେ, ପୁଣେର ଶାହାଜି, କୋହ୍ଳାପୁରର ତାରାରାଣୀ । ପେଶୱା ଓ ଅଙ୍ଗ୍ରେଙ୍କ କୋଟରେ ଅବସ୍ଥାନ କରୁଥିବାରୁ ତାଙ୍କୁ ପର୍ତ୍ତୁଗୀଜ ଓ ଇଂରାଜୀ ଲୋକମାନେ ପ୍ରଶଂସା କରୁଥିଲେ । ୧୭୦୦ ମସିହାରେ ୟାକୁଟ ଖାନ ମନ୍ଦିର ତିଆରି ପାଇଁ ଅର୍ଥ ଦାନ କରିଥିଲେ । ମନ୍ଦିରର ଦୈନନ୍ଦିନ ଖର୍ଚ୍ଚ ପାଇଁ ସ୍ୱାମୀଜୀଙ୍କୁ ପେଧୟେ ଓ ଆମ୍ବଦାସ ନାମକ ଦୁଇଟି ଗ୍ରାମ ଦାନ କରିଥିଲେ ।   ଛତ୍ରପତି ଶାହା ମହାରାଜ ତାଙ୍କୁ ପାର୍ଶ୍ୱବର୍ତ୍ତୀ ୫ଟି ଗ୍ରାମ ପୁରସ୍କାର ସ୍ୱରୂପ ପ୍ରଦାନ କରିଥିଲେ । ସେ ତିନୋଟି ମନ୍ଦିର, ଏକ ଦୀପ ମହଲ ଯେଉଁଠାରେ ଭଗବାନଙ୍କୁ ତୈଳ ଦୀପ ଦେଇ ପୂଜା କରାଯାଏ ଓ ଯାତ୍ରୀମାନେ ରହିବା ପାଇଁ ଏକ ବିଶ୍ରାମ ଗୃହ । କାହ୍ନୋଜି ଅଙ୍ଗ୍ରେ ଅନେକ ଗ୍ରାମ ମଧ୍ୟ ଦାନ କରିଥିଲେ । ସିଦ୍ଧି ଦେଇଥିବା ହାତୀକୁ ଅଙ୍ଗତ୍ରେଙ୍କୁ ଦାନ କରିଦେବା ଯୋଗୁ ସିଦ୍ଧି ୧୭୨୬ ମସିହାରେ ମନ୍ଦିରକୁ ଭାଙ୍ଗି ଦେଇଥିଲେ କିନ୍ତୁ ଏହି ଆକ୍ଷେପ ସତ୍ୟ ନଥିଲା । ଅଙ୍ଗ୍ରେଙ୍କ ଲୋକମାନେ ହାତୀକୁ ନେଇଯାଇଥିଲେ । ସ୍ୱାମୀ ଏକଥା ଜାଣି ସିଦ୍ଧିଙ୍କୁ ହାତୀ ଫେରେଇ ଦେଇଥିଲେ । ସିଦ୍ଧି ଏହି ଭୁଲ କଥା ହୃଦୟଙ୍ଗମ କରି ଭଙ୍ଗା ମନ୍ଦିରକୁ ପୁନର୍ନିମାଣ କରିଦେଇଥିଲେ ।
ପରିବହନ
ଭାରତରେ ଥିବା ମହାରାଷ୍ଟ୍ର ପ୍ରଦେଶରେ ଥିବା ଚିପଲୁନ ତାଲୁକାରେ ପର୍ଶୁରାମ ଗ୍ରାମ ଅବସ୍ଥିତ ।
ରାସ୍ତା
ଜାତୀୟ ରାଜପଥ-୬୬ (ପୂର୍ବତନ ଏନ ଏଚ -୧୭) ଯୋଗେ ପର୍ଶୁରାମ ବିଭିନ୍ନ ସ୍ଥାନ ସହ ସଂଯୁକ୍ତ ହୋଇଛି ଯଥା ରତ୍ନଗିରି, ମଦଗାଁ, କରୱାର ଉଦୀପି । କୋୟନ ନଗର, ପତନ ଓ କରଦ ସହିତ ରାଜ୍ୟ ରାଜପଥ ଯୋଗେ ସଂଯୁକ୍ତ ହୋଇଛି । ଚିପଲୁନରୁ ମୁମ୍ବା ଦୂରତା ୨୪୭ କିମି ଓ ପୁଣେର ଦୂରତା ୨୩୦ କିମି । ରାଜ୍ୟ ପରିବହନ ବସ ଷ୍ଟାଣ୍ଡ ଚିପଲୁନ ପାଖରେ ଅବସ୍ଥିତ । ମହାରାଷ୍ଟ୍ରର ଅନ୍ୟାନ୍ୟ ସ୍ଥାନମାନଙ୍କ ସହିତ ଚିପଲୁନ ସଂଯୁକ୍ତ ଅଛି ।
ରେଳପଥ
କୋଙ୍କନ ରେଲୱେରେ ଚିପଲୁନ ରେଲୱେ ଷ୍ଟେସନ ଅଛି ଯାହା ମନ୍ଦିରର ନିକଟରେ ଅବସ୍ଥିତ । ଏହି ଷ୍ଟେସନ ଏକ ଷ୍ଟେସନ ଓ ପ୍ରାୟ ସମସ୍ତ ଟ୍ରେନ ଏଠାରେ ରହେ ।  ମନ୍ଦିରଠାରୁ ଷ୍ଟେସନ ୭ କିମି ଦୂର । ମୁମ୍ବାଇ, ଗୋଆ, ମାଙ୍ଗାଲୋର, କେରଳ ଓ ଦିଲ୍ଲୀ ସହିତ ଉତ୍ତମ ଯୋଗାଯୋଗ ଅଛି ।
ପର୍ବ ପାଳନ
ମନ୍ଦିରରେ ମହାଶିବରାତ୍ରୀ, ରାମ ନବମୀ ଓ ଅକ୍ଷୟ ତୃତୀୟା ପାଳନ କରାଯାଏ ।
ପରିଚାଳନା
ମନ୍ଦିରର ପରିଚାଳନା ଭାର ଶ୍ରୀ ଦେବ ଭାର୍ଗବରାମ ଦେବସ୍ଥାନ ଟ୍ରଷ୍ଟ ଉପରେ ନ୍ୟସ୍ତ ହୋଇଛି ।
ଆଧାର
ଶ୍ରେଣୀ:ମହାରାଷ୍ଟ୍ରର ହିନ୍ଦୁ ମନ୍ଦିର
ହାଇପରଟ୍ରଫିକ କାର୍ଡ଼ିଓମାୟୋପାଥି
ହାଇପରଟ୍ରଫିକ କାର୍ଡ଼ିଓମାୟୋପାଥି ବା ଏଚସିଏମ (ଇଂରାଜୀ ଭାଷାରେ Hypertrophic cardiomyopathy/ HCM) ଏକ ରୋଗ ଯେଉଁଥିରେ ହୃତ୍‌ପିଣ୍ଡର ଏହ ଅଂଶ ଅକାରଣ ହାଇପରଟ୍ରଫି (thickened) ବା ମୋଟା ହୋଇଯାଏ । ଏହା ଫଳରେ ରକ୍ତ ପମ୍ପ କରିବା ଦକ୍ଷତା ହୃତ୍‌ପିଣ୍ଡର କମିଯାଏ । ସାଧାରଣତଃ ଥକ୍କା ଅନୁଭବ, ପାଦ ଇଡିମା ବା ଫୁଲା (leg swelling), ଅଣନିଶ୍ୱାସୀ (shortness of breath) ଇତ୍ୟାଦି ଲକ୍ଷଣ ଦେଖାଯାଏ । ଛାତି ଯନ୍ତ୍ରଣା (chest pain ଓ ଅଚେତ ମଧ୍ୟ ହୋଇପାରେ । ରୋଗ ଜଟିଳ ହେଲେ ହୃଦ୍‌ପାତ, ହୃତ୍‌ପିଣ୍ଡ ଆରିଦମିଆ (irregular heartbeat), ହଠାତ୍ ହୃତ୍‌ପିଣ୍ଡ ମୃତ୍ୟୁ (sudden cardiac death) ହୋଇପାରେ ।
ଏଚସିଏମ ରୋଗ ସାଧାରଣତଃ ପିତାମାତାଙ୍କଠାରୁ ବଂଶାନୁକ୍ରମରେ ଆସିଥାଏ । ଅନେକ ସମୟରେ ହୃତ୍‌ପିଣ୍ଡର ମାଂସପେଶୀ ତିଆରି କରୁଥିବା ଜିନର ମ୍ୟୁଟେସନ ଯୋଗୁ ହୁଏ । ଫାବ୍ରି ଡିଜିଜ (Fabry disease), ଫ୍ରିଡ୍ରିକ୍ସ ଆଟାକ୍ସିଆ (Friedreich's ataxia‌ ଓ ଟାକ୍ରୋଲିମସ (tacrolimus) ଭଳି ଔଷଧ ଯୋଗୁ ମଧ୍ୟ ହୋଇଥାଏ । ଏହା କାର୍ଡ଼ିଓମାୟୋପାଥି ଦଳର ଏକ ରୋଗ ଯାହା ମାୟୋକାର୍ଡ଼ିଅମକୁ (heart muscle) ଆକ୍ରମଣ କରେ । ଇସିଜି (Electrocardiogram), ଇକୋକାର୍ଡ଼ିଓଗ୍ରାମ (echocardiogram), ସ୍ଟେସ ଟେଷ୍ଟିଙ୍ଗ (stress testing) କରି ରୋଗ ନିର୍ଣ୍ଣୟ କରାଯାଏ । ଜେନେଟିକ ଟେଷ୍ଟିଙ୍ଗ (genetic testing ମଧ୍ୟ କରାଯାଏ ।
ଚିକିତ୍ସାରେ ବିଟା ବ୍ଲକର (en:Beta blockers), ଡାଇୟୁରେଟିକସ (diuretics), ଡାଇସୋପାଇରାମାଇଡ (disopyramide) ଔଷଧ ଦିଆଯାଏ । ଅନିୟମିତ ହୃଦ୍‌ଗତି ସମ୍ପନ୍ନ କେତେକ ରୋଗଙ୍କୁ ଇମ୍ପ୍ଲାଣ୍ଟେବ୍ଲ କାର୍ଡ଼ିଆକ ଡିଫିବ୍ରିଲେଟର (implantable cardiac defibrillator ଦେବାକୁ ସୁପାରିସ କରାଯାଏ । କୌଣସି ଉପାୟରେ ଭଲ ନ ହେଲେ ସେପ୍ଟାଲ ମାୟେକ୍ଟୋମି (septal myectomy) ବା ହୃତ୍‌ପିଣ୍ଡ ଟ୍ରାନ୍ସପ୍ଲାଣ୍ଟ (heart transplant) ଅପରେଶନ କରାଯାଏ । ଉପ‌ଯୁକ୍ତ ଚିକିତ୍ସା ମିଳିଲେ ମୃତ୍ୟୁ ସଙ୍କଟ ବାର୍ଷିକ ୧%ରୁ କମ୍ ହୁଏ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ତୀବ୍ର ଅଙ୍ଗ ଇସ୍କେମିଆ
ତୀବ୍ର ଅଙ୍ଗ ଇସ୍କେମିଆ ( ALI ) ରୋଗ ହେଲେରେ ଅବୟବରେ ରକ୍ତ ପ୍ରବାହ ହଠାତ୍ ହ୍ରାସ ହୁଏ । ରୋଗର ଲକ୍ଷଣଗୁଡିକରେ ଅବୟବ ଫିକା ଦେଖାଯାଏ, କାଲୁଆ, ଯନ୍ତ୍ରଣାଦାୟକ, ଚଳତ୍ ଶକ୍ତିହୀନ, ନାଡ଼ିହୀନ ଏବଂ ଅବୟବ ଥଣ୍ଡା ଲାଗେ । ଯେ କୌଣସି ଅଙ୍ଗ ଜଡିତ ହୋଇପାରେ, ଗୋଡ ସାଧାରଣତଃ ପ୍ରଭାବିତ ହୋଇଥାଏ । ରୋଗ ଜଟିଳ ହେଲେ କମ୍ପାର୍ଟମେଣ୍ଟ ସିଣ୍ଡ୍ରୋମ ହୋଇପାରେ ।
ପ୍ରାନ୍ତୀୟ ଧମନୀ ରୋଗ ଥିଲେ ଥ୍ରୋମ୍ବୋସିସ ହେବା ଏହାର ସାଧାରଣ କାରଣ (PAD) ଚିବେଚିତ ହୋଇଥାଏ । ଅନ୍ୟାନ୍ୟ କାରଣ ମଧ୍ୟରେ ଏମ୍ବୋଲିଜ୍ମ, ଡିସେକସନ କିମ୍ବା ଆଘାତ  ହୋଇପାରେ । ଧୂମପାନ, ମଧୁମେହ, ମେଦବହୁଳତା, ଏକାକୀ ଜୀବନ, ପାରିବାରିକ ଇତିହାସ, ଉଚ୍ଚ କୋଲେଷ୍ଟ୍ରଲ ଏବଂ ଉଚ୍ଚ ରକ୍ତଚାପ ଭଳି ବିପଦ କାରକଗୁଡ଼ିକ ଯୋଗୁ ଏହି ରୋଗ ହୋଇପାରେ । ଲକ୍ଷଣ ଉପରେ ଆଧାର କରି ରୋଗ  ନିର୍ଣ୍ଣୟ କରାଯାଇପାରେ ଏବଂ ସିଟି ଅଞ୍ଜିଓଗ୍ରାମ କରି ନିଶ୍ଚିତ କରାଯାଇଥାଏ। କ୍ରନିକ ଅଙ୍ଗ ଇସ୍କେମିଆରେ ଲକ୍ଷଣ ଧୀରେ ଧୀରେ ବିକଶିତ ହୁଏ, କୌଣସି ନାଡି ନ ଥାଇପାରେ ଓ ୨ ସପ୍ତାହରୁ ଅଧିକ ସମୟ ‌ ଲକ୍ଷଣ ଦେଖାଯାଏ ।
ଚିକିତ୍ସା ସାଧାରଣତଃ ତୁରନ୍ତ ଅସ୍ତ୍ରୋପଚାରଦ୍ୱାରା ହୋଇଥାଏ; ଯେଉଁଥିରେ ସର୍ଜିକାଲ ବାଇପାସ, ଏଣ୍ଡଆର୍ଟେରେଲ୍ଟୋମି କିମ୍ବାଏମ୍ବୋଲେକ୍ଟୋମି କରାଯାଏ । ଅସ୍ତ୍ରୋପଚାରକୁ ଅପେକ୍ଷା କରିବା ସମୟରେ ଅବିଭକ୍ତ ହେପାରିନ୍ ଏବଂ ଯନ୍ତ୍ରଣା ନିବାରକ ଔଷଧ ବାରମ୍ବାର ପ୍ରଦାନ କରାଯାଏ । ଯଦି ଚିକିତ୍ସା ବିଳମ୍ବ ହୁଏ ତେବେ ଆମ୍ପ୍ୟୁଟେସନ୍ ଆବଶ୍ୟକ ହୋଇପାରେ । ସ୍ୱାସ୍ଥ୍ୟଗତ ସମସ୍ୟା ହେତୁ ପ୍ରାୟ ୧୫% ଲୋକ ଏକ ବର୍ଷ ମଧ୍ୟରେ ମୃତ୍ୟୁବରଣ କରନ୍ତି ।
ପ୍ରତିବର୍ଷ ଏହି ରୋଗରେ ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୧୫ରୁ ୨୨ ଜଣ ପିଡ଼ିତ ହୋଇଥାଅନ୍ତି । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ପ୍ରୟ ୭୫ ବର୍ଷ ବୟସରେ ଏହି ରୋଗ ହୁଏ । ଇସକେମିଆ ଶବ୍ଦଟି ଗ୍ରୀକ୍ ଭାଷାରୁ ନିଆଯାଇଛି; ଇସ୍କିନ୍ର ଅର୍ଥ ହେଉଛି "ଧରିବା" ଏବଂ ହାମା ଅର୍ଥ "ରକ୍ତ" ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ସମାନା, ପଟିଆଲା
ଏକ ଭାରତୀୟ ଅଟେ । ଏହା ପଞ୍ଜାବର ପତିଅଲ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୩୦.୧୫୭୮ ଉତ୍ତର ଅକ୍ଷାଂଶ ଓ ୭୬.୧୯୮୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୪୬୫୦୯ ଅଟେ । ସେଥି ମଧ୍ୟରୁ ୫୨.୬୫% ଜଣ ପରୁଷ ହୋଇଥିବା ବେଳେ ୪୭.୩୫% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୫.୬୬% ଅଟେ । ଏହା ଜାତୀୟ ହାରଠାରୁ ୦.୮୨% ପ୍ରତିଶତ କମ ଅଟେ । ସେଥିରୁ ୩୬.୮୨% ପ୍ରତିଶତ ପୁରୁଷ ଓ ୨୮.୮୪% ନାରୀ ଅଟନ୍ତି । ୧୨.୫୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ବାହାର ଲିଙ୍କ
ଶ୍ରେଣୀ:ପଞ୍ଜାବର ସହର ଶ୍ରେଣୀ:Check for some major data errors ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2 ଶ୍ରେଣୀ:Cleanup done
ଦେବୀ ପ୍ରସନ୍ନ ଚଣ୍ଡ
ଦେବୀ ପ୍ରସନ୍ନ ଚଣ୍ଡ (ଜନ୍ମ: ୨୦ ମାର୍ଚ୍ଚ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ । ସେ ଭାରତୀୟ ଜାତୀୟ କଂଗ୍ରେସ ର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ଓଡ଼ିଶା ବିଧାନ ସଭା ରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀ ରୁ ୧୪ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ଶିକ୍ଷା ଓ ପରିବାର
ଦେବୀ ପ୍ରସନ୍ନ ଚଣ୍ଡ ୧୯୬୪ ମସିହାର ମାର୍ଚ୍ଚ ମାସ ୨୦ ତାରିଖରେ ଅବିଭକ୍ତି ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମଚନ୍ଦ୍ର ଚଣ୍ଡ । ଦେବୀ ପ୍ରସନ୍ନଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ତାଙ୍କ ପତ୍ନୀଙ୍କ ନାମ ସୁକାନ୍ତି ଚଣ୍ଡ ।
ରାଜନୈତିକ ଜୀବନ
ଦେବୀ ପ୍ରସନ୍ନ ଚଣ୍ଡ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭା ନିର୍ବାଚନରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଦେବୀ ପ୍ରସନ୍ନ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୫୯,୬୮୫ ଖଣ୍ଡ ଭୋଟ ପାଇ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୯ ମସିହାରୁ ୨୦୧୪ ମସିହାଯାଏଁ କାର୍ଯ୍ୟ କରିଥିଲେ ।
ଆଧାର
ଶ୍ରେଣୀ:୧୯୬୪ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଗଜଲକ୍ଷ୍ମୀ ରାଜବାରି
ଗଜଲକ୍ଷ୍ମୀ ରାଜବାରି ଓଡ଼ିଶାର ଢେଙ୍କାନାଳ ଜିଲ୍ଲାର ଢେଙ୍କାନାଳ ସହରରେ ଥିବା ଏକ ପୁରାତନ ରାଜବାଟୀ । ଏହା ଢେଙ୍କାନାଳର ସିଂହଦେଓ ରାଜପରିବାରଦ୍ୱାରା ନିର୍ମିତ । ଏହି ପ୍ରାସାଦଟିର ମରାମତି କରାଯାଇ ଏହାକୁ ଏକ ପର୍ଯ୍ୟଟନ ସୌଧ ଭାବେ ବ୍ୟବହାର କରାଯାଉଛି । ଏଠାରେ ଜଣାଶୁଣା ବଙ୍ଗଳା କଥାଚିତ୍ର ରୟାଲ ବେଙ୍ଗଲ ରହସ୍ୟର ସୁଟିଂ ହୋଇଥିଲା ।
ହୋସନେ ଆରା ପୁତୁଲ
ହୋସନେ ଆରା ପୁତୁଲ (হোসনে আরা পুতুল; ହୋସନେରା ପୁତୁଲ ଭାବରେ ମଧ୍ୟ ଜଣା) ହେଉଛନ୍ତି ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ । ପତୁଲ ବଙ୍ଗଳାଦେଶୀ କଥାଚିତ୍ର ଜଗତରେ ୧୯୯୪ ମସିହାରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ସେ ୧୯୯୦ ମସିହାରେ ଏକ ଛୋଟ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ, ଯେଉଁଠୁ ତାଙ୍କର ଅଭିନୟର ଯାତ୍ରା ଆରମ୍ଭ ହୋଇଥିଲା । ସେ ୧୯୯୪ ମସିହାରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ସମ୍ମାନ ପାଇଥିଲେ ଏବଂ ଏଥି ସହିତ ପରବର୍ତ୍ତୀ ସମୟରେ ଅନେକ ପୁରସ୍କାରଦ୍ୱାରା ମଧ୍ୟ ସମ୍ମାନୀତ ହୋଇଛନ୍ତି ।
ଗଜଲକ୍ଷ୍ମୀ ରାଜବାରି
ବାହାର ତଥ୍ୟ
ଶ୍ରେଣୀ:ଓଡ଼ିଶାର ରାଜବାଟୀସମୂହ ଶ୍ରେଣୀ:ଢେଙ୍କାନାଳ ଜିଲ୍ଲା
ବିକାନେରୀ ଭୁଜିଆ
ବିକାନିର ଭୁଜିଆ ପ୍ରାୟତଃ ଭୁଜିଆଭାବେ ଜଣା । ଏକ ଲୋକପ୍ରିୟ ଶୁଖିଲା ଜଳଖିଆ ଖାଦ୍ୟ ଅଟେ । ଫିକା ହଳଦିଆ ରଙ୍ଗର ଏହି ଖାଦ୍ୟଦ୍ରବ୍ୟର ମୁଖ୍ୟ ଉପାଦାନ ବେସନ ଏବଂ ମସଲା ଅଟେ । ଏହି ଦ୍ରବ୍ୟ ରାଜସ୍ଥାନର ବିକାନିର ସହରରୁ ପ୍ରଥମେ ତିଆରି ହୋଇଥିଲା । ଏଥିଲାଗି ବିକାନିର ଏକ ସ୍ୱତନ୍ତ୍ର ପରିଚୟ ସୃଷ୍ଟିକରେ । ଏକ ଜେନେରିକ ନାମ ଭାବେ ଏବଂ ୨୦୧୦ରେ ବିକାନିର ଭୁଜିଆ ଭାରତୀୟ ଭୌଗଳିକ ସଂକେତ ଭାବେ ଅନୁମୋଦିତ ତଥା ପଂଜିକୃତ ହୋଇଥିଲା । ବର୍ତ୍ତମାନ ଭିନ୍ନ ଭିନ୍ନ ସ୍ୱାଦରେ ବିଭିନ୍ନ ଉପାଦାନ ପକାଇ ଭୁଜିଆ ତିଆରି ହେଉଛି ।
ଇତିହାସ
୧୮୭୭ ମସିହାରେ ମହାରାଜା ଶ୍ରୀ ଡୁଙ୍ଗର ସିଂଙ୍କ ସମୟରେ ବିକାନିରରେ ଭୁଜିଆ ତିଆରି ଆରମ୍ଭ ହୋଇଥିଲା ।
ପ୍ରସ୍ତୁତି ପ୍ରଣାଳୀ
ବିନ ବେସନ, ମସଲା, ଚଣା ଡାଲି ବେସନ, ସେଲ୍ୟୁଲୋଜ ଗୁଣ୍ଡ, ଡାଲି, ଲୁଣ, ନାଲି ଲଙ୍କା, ଗୋଲମରିଚ, ଲବଙ୍ଗ, ଅଳେଇଚ, ବାଦାମ ତେଲ, ଇତ୍ୟାଦିରୁ ଏକ ତରଳମିଶ୍ରଣ ପ୍ରସ୍ତୁତା କରାଯାଇ ଏକ ଛାଂଚରୁ ତେଲ କଢାଇକୁ ପକାଯାଇ ଛଣାଯାଏ ।
ବଣାଇ (ବିଧାନ ସଭା ନିର୍ବାଚନ ମଣ୍ଡଳୀ)
ବଣାଇ (କ୍ରମିକ ସଂଖ୍ୟା: ୧୪) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବଣାଇଗଡ଼ ବ୍ଳକ, ଗୁରୁଣ୍ଡିଆ ବ୍ଳକ, ଲହୁଣୀପଡ଼ା ବ୍ଳକ ଓ କୋଇଡ଼ା ବ୍ଳକ  ।
ଗତ ୨୦୧୪ ନିର୍ବାଚନରେ ସିପିଏମ୍ ପ୍ରାର୍ଥୀ ଲକ୍ଷ୍ମଣ ମୁଣ୍ଡା ବିଜୁ ଜନତା ଦଳ ପ୍ରାର୍ଥୀ ଦୟାନିଧି କିଷାନଙ୍କଠାରୁ ୧୮୧୮ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି।
ଗତ ୨୦୦୯ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଭୀମସେନ ଚୌଧୁରୀ, ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ) ପ୍ରାର୍ଥୀ ଲକ୍ଷ୍ମଣ ମୁଣ୍ଡାଙ୍କଠାରୁ ୩,୩୫୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ଆଧାର
ଶ୍ରେଣୀ:ସୁନ୍ଦରଗଡ଼ ଜିଲ୍ଲା ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ହୋସନେ ଆରା ପୁତୁଲ
ପେଶା
ହୋସନେ ଆରା ପୁତୁଲ ୧୯୯୦ ମସିହାରୁ ଅଭିନୟ କରିବା ଆରମ୍ଭ କରିଥିଲେ । ସେ ପ୍ରଥମେ ବଙ୍ଗଳାଦେଶର ଏକ କ୍ଷୁଦ୍ର ଦୂରଦର୍ଶନ ଧାରାବାହିକ କୋଥାଓ କେଉରୁ ଅଭିନୟ କାର୍ଯ୍ୟ ଆରମ୍ଭ କରିଥିଲେ । ଏହାପରେ କିଛି ଛୋଟ ଛୋଟ ଧାରାବାହିକ ଏବଂ ବିଭିନ୍ନ କାର୍ଯ୍ୟକ୍ରମରେ କାର୍ଯ୍ୟ କରିବା ପରେ ୧୯୯୪ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା ଆଗୁନେର ପରଶମନି । ତାଙ୍କର ଏହି ପ୍ରଥମ କଥାଚିତ୍ରଟି ବଙ୍ଗଳାଦେଶରେ ଅନେକ ସଫଳତା ପାଇବା ସହ ତାଙ୍କୁ ଏହି ଚଳଚ୍ଚିତ୍ର ପାଇଁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ନବାଗତା ପୁରୁସ୍କାର ମିଲିଥିଲା ।
୧୯୯୮ ମସିହାରେ ହୋସନେ ଅନ୍ୟ ଏକ ବଙ୍ଗଳାଦେଶୀ ଦୂରଦର୍ଶନ ଧାରାବାହିକରେ କାର୍ଯ୍ୟ କରିଥିଲେ, ଯାହାର ଶୀର୍ଷକ ଥିଲା ଗୃହସୁଖ ପ୍ରାଇଭେଟ ଲିମିଟେଡ୍ । ଏହାପରେ ହୋସନେ ୨୦୦୪ ମସିହାରେ ବଙ୍ଗଳାଦେଶୀ ଚଳଚ୍ଚିତ୍ର ଶ୍ୟାମଳ ଛାୟାରେ ଅଭିନୟ କରିଥିଲେ । ଏହି କଥାଚିତ୍ରଟି ମଧ୍ୟ ଅନେକ ସଫଳତା ପାଇଥିଲା, ତେଣୁ ଏହି ଚଳଚ୍ଚିତ୍ରଟି ବଙ୍ଗଳାଦେଶ ତରଫରୁ ୭୮ତମ ଆକାଡେମୀ ପୁରସ୍କାର ଉତ୍ସବ ପାଇଁ 'ଫରେନ୍ ଲାଙ୍ଗୁଏଜ୍ କାଟାଗୋରି'ରେ ଅଂଶଗ୍ରହଣ କରିବାପାଇଁ ପଠାଯାଇଥିଲା ।
ଏହାପରେ ୨୦୧୪ ମସିହାର ଆରମ୍ଭରେ ସେ ଜୋନାକିର ଆଲୋ ନାମକ ବଙ୍ଗଳାଦେଶୀ ଚଳଚ୍ଚିତ୍ରରେ ଅଭିନୟ କରିଥିଲେ, ଯାହାକି ସଫଳ ହେବା ସହ ୮୭ତମ ଆକାଡେମୀ ପୁରସ୍କାର ପାଇଁ ବଙ୍ଗଳାଦେଶରୁ ବଛାଯାଇଥିଲା, କିନ୍ତୁ ଏହି ଚଳଚ୍ଚିତ୍ରଟି ମନୋନୀତ ହୋଇପାରିନଥିଲା । ସେହି ବର୍ଷ ସେ ରୂପକଥାର ଗଳ୍ପ କଥାଚିତ୍ରରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ୨୦୦୮ ମସିହାରେ ବଙ୍ଗଳାଦେଶୀ କଥାଚିତ୍ର ଆମାର ଆଛେ ଜଲ ଏବଂ ୨୦୧୪ ମସିହାରେ ଜୋନାକିର ଆଲୋରେ ଅଭିନୟ କରିଥିଲେ ।
ବ୍ୟକ୍ତିଗତ ଜୀବନ
ହୋସନେ ଆରା ପୁତୁଲ ବଙ୍ଗଳାଦେଶୀ ବ୍ୟବସାୟୀ ମତିନଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ଗୋଟିଏ ପୁତ୍ର ଓ ଗୋଟିଏ କନ୍ୟା ସନ୍ତାନ ଅଛନ୍ତି ।
ପୁରସ୍କାର
ହୋସନେଙ୍କୁ ୧୯୯୪ ମସିହାରେ ତାଙ୍କର ପ୍ରଥମ କଥାଚିତ୍ର ଆଗୁନେର ପରଶମନି ପାଇଁ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଏକ ସତନ୍ତ୍ର ପୁରସ୍କାର ମିଳିଥିଲା ।
ବାହାର ଆଧାର
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ ଶ୍ରେଣୀ:ଜୀବିତ ବ୍ୟକ୍ତି
ଅଙ୍ଗଦ
ଅଙ୍ଗଦ ହେଉଛନ୍ତି ହିନ୍ଦୁ ପୁରାଣ ରାମାୟଣ ର ଏକ ଚରିତ୍ର । ସେ ଥିଲେ ପଞ୍ଚକନ୍ୟା ମଧ୍ୟରେ ଅନ୍ୟତମା ତାରା ଏବଂ କିଷ୍କିନ୍ଧ୍ୟାର ରାଜା ବାଳୀଙ୍କ ପୁତ୍ର ତଥା ସୁଗ୍ରୀବଙ୍କ ପୁତୁରା । ସେ ରାବଣର ଲଙ୍କାକୁ ଧ୍ୱଂସ କରିଥିବା ରାମ ସେନାର ଜଣେ ପ୍ରମୁଖ ଯୋଦ୍ଧା ଥିଲେ । ବାଳୀଙ୍କ ମୃତ୍ୟୁ ପରେ ସୁଗ୍ରୀବ କିଷ୍କିନ୍ଧ୍ୟାର ରାଜା ହେବା ସହ ଅଙ୍ଗଦ ସେ ରାଜ୍ୟର ଯୁବରାଜ ହୋଇଥିଲେ ।
ପୌରାଣିକ ତଥ୍ୟ
ରାମଙ୍କର ଦୂତଭାବେ ଅଙ୍ଗଦଙ୍କର କାର୍ଯ୍ୟକ୍ରମ ଅତ୍ୟନ୍ତ ରୋଚକ । ପ୍ରଭୁ ରାମ ତାଙ୍କୁ ଦୂତ ଭାବରେ ରାବଣ ନିକଟକୁ ପଠାଇଥିଲେ । ବୀରତ୍ୱରେ ମଧ୍ୟ ସେ କମ ନ ଥିଲେ । ରାବଣର ରାଜସଭାରେ ଥିବା ଯୋଦ୍ଧାମାନଙ୍କ ମଧ୍ୟରୁ କେହି ବି ତାଙ୍କ ଗୋଡ ଘୁଞ୍ଚାଇ ପାରି ନ ଥିଲେ । ଅଙ୍ଗଦ ବିଷୟରେ ପ୍ରାଚୀନ କିମ୍ବଦନ୍ତୀଗୁଡ଼ିକର ବର୍ଣ୍ନନା ବହନ କରୁଥିବା ଏକମାତ୍ର ପ୍ରମାଣ ହେଉଛି ବାଲ୍ମିକୀକୃତ ରାମାୟଣ ।
କିମ୍ବଦନ୍ତୀ
ଏକ କିମ୍ବଦନ୍ତୀ ଅନୁଯାୟୀ ଯୁଦ୍ଧର ଠିକ୍ ପୂର୍ବରୁ ରାମ ଅଙ୍ଗଦଙ୍କୁ ଶାନ୍ତି ଦୂତ ଭାବରେ ରାବଣଙ୍କ ଦରବାରକୁ ପଠାଇଥିଲେ । ରାମ ଅଙ୍ଗଦଙ୍କ ମାଧ୍ୟମରେ ସୀତାଙ୍କୁ ତାଙ୍କ ନିକଟକୁ ଫେରାଇଦେବା ପାଇଁ ଏକ ବାର୍ତା ପଠାଇ ଯୁଦ୍ଧ ବନ୍ଦ କରିବା ପାଇଁ ତାଙ୍କୁ ଶେଷ ସୁଯୋଗ ଦେଇଥିଲେ । ଏହି ପରିପ୍ରେକ୍ଷୀରେ ଅଙ୍ଗଦ ରାବଣଙ୍କ ରାଜସାଭାକୁ ଯାଇ ତାଙ୍କୁ ଶେଷ ଚେତାବନୀ ଦେଇଥିଲା । କିନ୍ତୁ ରାବଣ ତାଙ୍କୁ ତାଙ୍କ ପିତା ବାଳୀର ସାଙ୍ଗ କହି ତାଙ୍କ ସହ ଯୋଗଦେବାକୁ ପ୍ରସ୍ତାବ ଦେଇଥିଲେ । ଅଙ୍ଗଦ କିନ୍ତୁ ରାବଣର ପ୍ରସ୍ତାବକୁ ପ୍ରତ୍ୟାଖ୍ୟାନ କରି ସର୍ବ ସମ୍ମୁଖରେ ରାବଣକୁ ପରିହାସ କରିଥିଲେ । ଏହା ପରେ ସେ ସେମାନଙ୍କୁ ଆହ୍ୱାନ ହେଇ କହିଥିଲେ ଯେ ଯଦି କେହି ତାଙ୍କ ବସିବା ସ୍ଥାନରୁ ତାଙ୍କ ଗୋଡ ଘୁଞ୍ଚାଇ ଦେଇ ପାରନ୍ତି ତେବେ ସେ ଶ୍ରୀ ରାମଙ୍କ ତରଫରୁ ସମଗ୍ର ସେନାକୁ ଫେରାଇ ଆଣି ମାତା ସୀତାଙ୍କୁ ଉଦ୍ଧାର କରିବା କଥା ଭୁଲିଯିବେ । ସମସ୍ତେ ଏହା ଅତି ସହଜ ବୋଲି ଭାବିଥିଲେ ଏବଂ ତାଙ୍କ ଗୋଡକୁ ଘୁଞ୍ଚାଇବା ପାଇଁ ଚେଷ୍ଟା କରିଥିଲେ । କିନ୍ତୁ ରାବଣର ସବୁଠାରୁ ଶକ୍ତିଶାଳୀ ପୁତ୍ର ଇନ୍ଦ୍ରଜିତ ସମେତ ଏହା କରିବାରେ ବିଫଳ ହୋଇଥିଲେ । ଇନ୍ଦ୍ରଜିତଙ୍କୁ ପରାସ୍ତ ହେବା ଦେଖି ରାବଣ ଉଠି ତାଙ୍କ ଅଙ୍ଗଦର ପାଦକୁ ଛୁଇଁବାକୁ ଯାଉଥିଲେ, ଯେତେବେଳେ ଅଙ୍ଗଦ ଗୋଡକୁ ବାହାର କରିଦେଲା ଏବଂ ଫଳରେ ରାବଣର ମୁକୁଟ ଖସିଗଲା । ସେ ମୁକୁଟ ନେଇ ପରିହାସ କରି କହିଲା, ହେ ମୂର୍ଖ ରାବଣ, ତୁମେ ମୋର ଗୋଡକୁ କାହିଁକି ଛୁଇଁଛ, ଯଦି ତୁମେ କାହାର ଗୋଡକୁ ଛୁଇଁବାକୁ ଚାହୁଁଛ ତେବେ ଯାଇ ପ୍ରଭୁ ଶ୍ରୀ ରାମଙ୍କ ଗୋଡକୁ ସ୍ପର୍ଶ କର, ଯେଉଁଠାରେ ତୁମର ପାପ କ୍ଷମା ହେବ ।" 'ତା’ପରେ ସେ ମୁକୁଟକୁ ଫିଙ୍ଗିଦେଲେ ଏବଂ ରାବଣ ତାଙ୍କୁ ଧରିବା ପୂର୍ବରୁ ସେ ସିଧା ଯାଇ ଶ୍ରୀ ରାମଙ୍କ ପାଖରେ ଅବତରଣ କଲା । ଅଙ୍ଗଦର ଏଭଳି ବୀରତ୍ୱପୂର୍ଣ୍ନ କାର୍ଯ୍ୟରେ ଭଗବାନ ରାମ ଅଙ୍ଗଦ ଉପରେ ବହୁତ ଖୁସି ହୋଇଥିଲେ ।
ରାମ-ରାବଣ ଯୁଦ୍ଧରେ ଅଙ୍ଗଦ ରାବଣର ପୁତ୍ର ନରାନ୍ତକ ତଥା ରାବଣ ସେନାର ସେନାପତି ମହାପର୍ସବ ଭଳି ଅନେକ ଯୋଦ୍ଧାଙ୍କୁ ନିପାତ କରିଥିଲେ । ଅଙ୍ଗଦ, ବାନର ମୈନ୍ଦଙ୍କ ଜ୍ୟେଷ୍ଠା କନ୍ୟାଙ୍କୁ ବିବାହ କରିଥିଲେ ଏବଂ ତାଙ୍କର ଧୃବ ନାମରେ ପୁଅଟିଏ ଥିଲା ।
ଆଧାର
ଶ୍ରେଣୀ:ରାମାୟଣର ଚରିତ୍ର
କୋଣ୍ଡାପାଲି କଣ୍ଢେଇ
କୋଣ୍ଡାପାଲି କଣ୍ଢେଇ କାଠ ତିଆରି କଣ୍ଢେଇ ଆନ୍ଧ୍ର ପ୍ରଦେଶ ରାଜ୍ୟର ବିଜୟୱାଡ଼ା ନିକଟ କୃଷ୍ଣା ଜିଲାର କୋଣ୍ଡାପାଲି ଶିଳ୍ପଗ୍ରାମରେ ତିଆରି ହୁଏ । ସେଠାକାର ବୋମାଲା କଲୋନୀ କଣ୍ଢେଇ କଲୋନୀ TOYS COLONY(ଟଏଜ କଲୋନୀ) ଭାବେ ପରିଚିତ ଯେଉଁଠାରେ ଏହି ହସ୍ତଶିଳ୍ପ କାମ ହୁଏ । ଭାରତ ସରକାରଙ୍କ ଅଧିନରେ ଭାରତର ଭୌଗଳିକ ସଂକେତ ଭାବେ ପଂଜିକୃତ ହୋଇଛି । ଏହି କଣ୍ଢେଇଗୁଡ଼ିକ ସଙ୍କରାନ୍ତି ଏବଂ ନବରାତ୍ରୀ ସମୟରେ ଏକ ଗୃହରେ ମେଳେଇ ସଜାଯାଏ । ଏହାକୁ ତେଲୁଗୁରେ ବୋମାଲା କୋଲୁବୁ କୁହାଯାଏ ।
ଇତିହାସ
ଏହି ପାରମ୍ପରିକ କଳା ଦୀର୍ଘ ୪୦୦ ବର୍ଷ ପୂର୍ବର ବୋଲି ଅନୁମାନ କରାଯାଏ । ଏହି ଶିଳ୍ପୀମାନଙ୍କୁ ବ୍ରହ୍ମାଣ୍ଡ ପୁରାଣରେ ଉଲ୍ଲିଖିତ 'ଆର୍ଯ୍ୟକ୍ଷତ୍ରିୟ' କୁହାଯାଏ । ''. କୁହାଯାଏ ୧୬୦୦ ଖ୍ରୀ.ଅ.ରେ ସେମାନେ ରାଜସ୍ଥାନରୁ ପ୍ରବାସୀ ଅଟନ୍ତି ଏବଂ ସେମାନେ ମୁକ୍ତଋଷି (ଶିବଙ୍କଠାରୁ ହସ୍ତକଳା ବରଦାନ ପାଇଥିବା ଋଷି )ଙ୍କ ବଂଶଧାର ବୋଲି ଦାବୀ କରନ୍ତି ।
କଣ୍ଢେଇ ତିଆରି
ତେଲ୍ଲା ପନିକି ନାମକ ଏହା ହାଲୁକା କାଠରୁ କଣ୍ଢେଇମାନ ତିଆରି ହୁଏ ଯାହା ପାଖ କୋଣ୍ଡାପାଲି ଜଙ୍ଗଲରୁ ମିଳେ । କାଠ ପ୍ରଥମେ ଖୋଦନ ହୁଏ ଏବଂ ଧାରଗୁଡ଼ିକ ପାଲିସ କରାଯାଏ । ପରେ ରଙ୍ଗ ଦିଆଯାଏ । ତେଲ ରଙ୍ଗ, ପାଣିମିଶା ତରଳ ରଙ୍ଗ, ରସାୟନିକ ଏନାମେଲ ରଙ୍ଗ ପରି ବିଭିନ୍ନ ରଙ୍ଗରେ ରଙ୍ଗାୟିତ କରାଯାଏ । କେଉଁ ରଙ୍ଗ ଦିଆଯିବ କଣ୍ଢେଇର ପ୍ରକାର ଅନୁଯାୟୀ ଭିନ୍ନ ହୋଇଥାଏ । ଶିଳ୍ପୀମାନେ ଧାର୍ମିକ ପ୍ରତିମା, ପଶୁ ପକ୍ଷୀ,ଶଗଡ଼ ଗାଡ଼ି, ଗ୍ରାମ୍ୟ ଜୀବନ ଆଦି ବିଷୟକୁ ନେଇ କଣ୍ଢେଇ ତିଆରି କରନ୍ତି । ବିଶେଷ କରି ଦଶାବତାର, ନୃତ୍ୟରତ କଣ୍ଢେଇ, ଆଦି ବେଶ ମନ ଲୋଭା ହୋଇଥାଏ ।
ସ୍ଥିତି
ବର୍ତ୍ତମାନର ପରିସ୍ଥିତିକୁ ଦେଖିଲେ ଶିଳ୍ପୀମାନେ ବହୁତ ପରିଶ୍ରମ କରି କମ ଆୟ କରନ୍ତି । ପାଶ୍ଚାତ୍ୟ କାରିଗରୀ ପ୍ରଭାବରେ ବଂଶଧର ଯୁବକମାନେ ପାରମ୍ପରିକ କଳା ବଞ୍ଚେଇରଖିବାକୁ ଆଉ ଆଦର କରୁନାହାନ୍ତି ।  ଆଧିନିକ ଯୁଗରେ ଚାହିଦା କମୁଥିବାରୁ ବ୍ୟବସାୟ ଲୀନ ହେବାକୁ ବସିଛି ।
ଆଧାର
ଶ୍ରେଣୀ:କଣ୍ଢେଇ ଶ୍ରେଣୀ:କାଠ କଣ୍ଢେଇ
ଦାରୁ
ଦାରୁ, କାଠ ବା କାଷ୍ଠକୁ ବୁଝାଏ । ଗଛ କାଟିବା ଭୂମିରେ ଲୀନ କରିବା ପରେ ଆବଶ୍ୟକ ଅନୁସାରେ ତାକୁ କଟାଯାଇ କାଠ ଗଣ୍ଡିମାନ ନିର୍ମାଣ କରାଯାଏ । ଏହାକୁ ଦାରୁ କୁହାଯାଏ ।
ନବକଳେବରରେ ଦାରୁ
ଯେଉଁ ବର୍ଷ ନବକଳେବର ହୁଏ, ସେହିବର୍ଷ ଚୈତ୍ରମାସ ଶୁକ୍ଳ ଦଶମୀଠାରୁ ଶ୍ରୀଜଗନ୍ନାଥଙ୍କ ବଂଶଧର ଦଇତାପତି, ପତି ମହାପାତ୍ର ଅର୍ଥାତ୍ ବିଦ୍ୟାପତି ବ୍ରାହ୍ମଣ, ସ୍ୱାଇଁ ମହାପାତ୍ର ୪ଜଣ ବିଶ୍ୱକର୍ମା, ତିନିବାଡ଼ର ତିନିଜଣ, ଜଣେ ଲେଙ୍କା, ଜଣେ ଦେଉଳକରଣ, ମନ୍ଦିର ସିପାହୀ ଇତ୍ୟାଦି ବନଯାଗ ବିଧିରେ ଶ୍ରୀମନ୍ଦିରର ମଧ୍ୟାହ୍ନ ଧୂପ ସରିଲା ପରେ ପତି ମହାପାତ୍ର ଶ୍ରୀଜୀଉଙ୍କଠାରୁ ଆଜ୍ଞାମାଳ ଗ୍ରହଣ କରି ଓ ଗଜପତି ମହାରାଜାଙ୍କ ଶ୍ରୀହସ୍ତ ଛୁଆଁ ଗୁଆ ନଡ଼ିଆ ବିଶ୍ୱାବସୁ ରାଜଗୁରୁଙ୍କଠାରୁ ଗ୍ରହଣ କରି ଦାରୁ ଅନେ୍ୱଷଣରେ ଯାଆନ୍ତି । ଏହା ପୂର୍ବରୁ ପତି ମହାପାତ୍ର ଓ ଦଇତାଙ୍କ ମୁଣ୍ଡରେ ଶାଢ଼ୀବନ୍ଧା କାର୍ଯ୍ୟ ସମ୍ପନ୍ନ ହୋଇଥାଏ ଏବଂ ବ୍ରାହ୍ମଣମାନେ କୋଇଲି ବୈକୁଣ୍ଠରେ ଯଜ୍ଞଶାଳା ନିର୍ମାଣ ମଣ୍ଡପ ଓ ଦାରୁଗୃହ ଇତ୍ୟାଦିର ଶୁଭ ଦେଇଥାନ୍ତି । ଦାରୁ ଅନ୍ୱେଷଣକାରୀମାନେ ପଦଯାତ୍ରା ପୂର୍ବକ କାକଟପୁରରେ ପହଞ୍ଚି ପ୍ରଥମେ ଦେଉଳି ମଠରେ ଅବସ୍ଥାନ କରନ୍ତି । ଲୋକମୁଖରେ ଶୁଣାଯାଏ ଯେ, କାକଟପୁରର ମଙ୍ଗଳା ପ୍ରଥମେ ଏହି ମଠରେ ପୂଜା ପାଉଥିଲେ । ପରେ ଏଠାରୁ ୨କିଲୋମିଟର ଦୂରରେ ଥିବା ମନ୍ଦିରକୁ ସ୍ଥାନାନ୍ତରିତ ହୋଇ ସେଠାରେ ପୂଜା ପାଇଆସୁଛନ୍ତି । ତେଣୁ ଦାରୁ ଅନେ୍ୱଷଣକାରୀମାନେ ପ୍ରଥମେ ଦେଉଳି ମଠରେ ରହନ୍ତି ଏବଂ ତା'ପରଦିନ ପ୍ରାଚୀ ନଦୀରେ ସ୍ନାନ ସାରି ମଙ୍ଗଳାଙ୍କୁ ମାଜଣା କରିବାକୁ ଯାଆନ୍ତି । ଶ୍ରୀଜଗନ୍ନାଥଙ୍କ ମହାପ୍ରସାଦ ମଙ୍ଗଳାକୁ ସମର୍ପିତ ହୋଇଥାଏ । ଜନଶ୍ରୁତି ଅନୁସାରେ ସେମାନେ ମଙ୍ଗଳାଙ୍କ ମନ୍ଦିରରେ ସ୍ୱପ୍ନାଦେଶ ପାଇବା ପର୍ଯ୍ୟନ୍ତ ଅଧିଆ ପଡ଼ନ୍ତି । ସ୍ୱପ୍ନାଦେଶ ଅନୁସାରେ ଦାରୁ ଚୟନ ହୋଇଥାଏ ।
ଶ୍ରୀଜୀଉଙ୍କ ଦାରୁର ଲକ୍ଷଣ
ନିମ୍ନଲିଖିତ ଲକ୍ଷଣମାନ ଦେଖି ଚତୁର୍ଥାମୂର୍ତ୍ତିଙ୍କ ଦାରୁ ଚୟନ କରାଯାଏ ।
ଶ୍ରୀଜଗନ୍ନାଥଙ୍କ ଦାରୁ
୧. ବୃକ୍ଷଟି ପୁରାତନ ହୋଇଥିବ । ୨. ଏଥିରେ ୪ରୁ ୭ ପର୍ଯ୍ୟନ୍ତ ଶାଖା ଥିବ । ୩. ବୃକ୍ଷଟି ମୂଳରୁ ୧୦/୧୨ ପୁଟ ପର୍ଯ୍ୟନ୍ତ ନିଦା ହୋଇଥିବ । ୪. ଏହି ବୃକ୍ଷରେ କୌଣସି ପକ୍ଷୀ ବସା କରିନଥିବେ । ୫. ଏହି ଦାରୁର ବର୍ଣ୍ଣ ଶ୍ୟାମଳ ବା କଳା ହୋଇଥିବ । ୬. କୌଣସି ନଦୀ ବା ପୁଷ୍କରିଣୀ ନିକଟରେ ଥିବ । ୭. ବୃକ୍ଷ ନିକଟରେ ଶ୍ମଶାନ ଥିବ । ୮. ବୃକ୍ଷ ନିକଟରେ ଗୁଳ୍ମ ବିଶେଷଭାବେ ବରୁଣ ବୃକ୍ଷ ଥିବ । ୯. ବୃକ୍ଷରେ କୌଣସି କୀଟ ଦ୍ରଂଷ୍ଟ ଚିହ୍ନ ବା ବଜ୍ରପାତର ଚିହ୍ନ ନଥିବ । ୧୦. ବୃକ୍ଷ ନିକଟରେ ଉCହୁଙ୍କା ଥିବ । ୧୧. ଗୋଟିଏ କିମ୍ବା ଦୁଇଟି ବିଷଧର ସର୍ପ ଏହି ବୃକ୍ଷରେ ବା ବୃକ୍ଷ ମୂଳରେ ଥିବେ । ୧୨. ବୃକ୍ଷରେ ବିଷ୍ଣୁଙ୍କ ୪ ଆୟୁଧ ଅର୍ଥାତ୍ ଶଙ୍ଖ, ଚକ୍ର, ଗଦା ଓ ପଦ୍ମ ମଧ୍ୟରୁ ଅନ୍ତତଃ ପକ୍ଷେ ୨ଟି ଆୟୁଧର ଚିହ୍ନ ବା ସଙ୍କେତ ଥିବ ।
ଶ୍ରୀବଳଭଦ୍ରଙ୍କ ଦାରୁ
୧. ବୃକ୍ଷର ରଙ୍ଗ ପ୍ରାୟ ଧଳା ହୋଇଥିବ । ୨. ଏହାର ୭ ଗୋଟି ଶାଖା ଥିବ । ୩. ବୃକ୍ଷର ଶାଖା ପତ୍ର ଇତ୍ୟାଦି ଚାନ୍ଦୁଆ ଭଳି ଉପରେ ବିସ୍ତାରିତ ହୋଇଥିବ । ବଳଭଦ୍ରଙ୍କୁ ଶେଷନାଗ ବୋଲି ବିବେଚନା କରାଯାଇଥିବାରୁ ଗଛର ଉପରିଭାଗ ଛତ୍ରାକୃତି ଫଣା ଭଳି ଦେଖାଯାଉଥିବ । ୪. ହଳ ମୂଷଳ ପବିତ୍ର ଆୟୁଧ ଚିହ୍ନ ଏହି ବୃକ୍ଷରେ ଥିବ ।
ଦେବୀସୁଭଦ୍ରାଙ୍କ ଦାରୁ
୧. ଦାରୁର ରଙ୍ଗ ପୀତବର୍ଣ୍ଣ ହେବା ଆବଶ୍ୟକ । ୨. ଏହି ବୃକ୍ଷରେ ମୁଖ୍ୟତଃ ୫ଗୋଟି ଶାଖା ଥିବ । ୩. ବୃକ୍ଷର ଗଣ୍ଡିରେ ୫ଟି ପାଖୁଡ଼ା ବିଶିଷ୍ଟ ପଦ୍ମଫୁଲର ଚିହ୍ନ ଥିବ ।
ଶ୍ରୀ ସୁଦର୍ଶନଙ୍କ ଦାରୁ
୧. ସୁଦର୍ଶନଙ୍କ ଦାରୁ ବୃକ୍ଷରେ ତିନୋଟି ଶାଖା ଥିବ । ୨. ଗଣ୍ଡିର ଉପର ଅଂଶରେ ନାଭିଚକ୍ରର ଲକ୍ଷଣ ପ୍ରକାଶ ପାଉଥିବ । ୩. ସୁଦର୍ଶନଙ୍କ ଦାରୁବର୍ଣ୍ଣ Cଷତ୍ ଲାଲ୍ ହୋଇଥିବ । ୪. ଦାରୁବୃକ୍ଷ ନିକଟରେ ବର ଓ ବିଲ୍ୱ ବୃକ୍ଷ ଥିବା ଆବଶ୍ୟକ ।
ଚୟନ
ଏହି ଲକ୍ଷଣଗୁଡ଼ିକ ସାମଗ୍ରିକ ଭାବେ ନ ମିଳିଲେ ମଧ୍ୟ ଅଧିକାଂଶ ଲକ୍ଷଣ ଯେଉଁ ବୃକ୍ଷରେ ମିଳୁଥିବ ସେହି ବୃକ୍ଷକୁ ଦଇତାପତିମାନେ ପରଂପରାକ୍ରମେ ମନୋନୀତ କରିଥାନ୍ତି । କ୍ରମ ଅନୁଯାୟୀ ପ୍ରଥମେ ସୁଦର୍ଶନଙ୍କ ଦାରୁ ଠାବ ହେଲାପରେ ଶ୍ରୀବଳଭଦ୍ର, ଦେବୀ ସୁଭଦ୍ରାଙ୍କ ଦାରୁ ଚିହ୍ନଟ ହୋଇଥାଏ । ପରିଶେଷରେ ମହାପ୍ରଭୁ ଶ୍ରୀଜଗନ୍ନାଥଙ୍କ ଦାରୁବୃକ୍ଷ ଚିହ୍ନଟ ହୋଇଥାଏ ।
ଫିଲିପ ରେଇବେ
ଫିଲିପ ରେଇବେ ଇସଃ ଏ ବ୍ରିଟିଶ ଏଥର ଆଣ୍ଡ ଇଲଲଉଷ୍ଟ୍ରତର ଅ ବୋକସ.
ସଶସ୍ତ୍ର ସୀମା ବଳ
ସଶସ୍ତ୍ର ସୀମା ବଳ (सशस्त्र सीमा बल; Sashastra Seema Bal) (SSB) ଭାରତୀୟ କେନ୍ଦ୍ରିୟ ସଶସ୍ତ୍ର ପୋଲିସ୍ ବାହିନୀର (CENTRAL ARMED POLICE FORCE)  କିମ୍ବା  ( paramilitary force)ର ଏକ ଅଂଗ। ଭାରତ  ଓ ନେପାଳ ଏବଂ ଭାରତ ଓ ଭୁଟାନ୍ ସୀମାର ସୁରକ୍ଷାଏହାର ମୁଖ୍ୟ କାମ।  ଏହା ଗୃହମନ୍ତ୍ରାଳୟ  Ministry of Home Affairs (MHA), ଭାରତ ସରକାର Government of India ଅଧୀନରେ  ପରିଚାଳିତ | ପୁର୍ବରୁ ଏହା Special Service Bureau ଭାବେ ଜଣା ଶୁଣା ଥିଲା |
SSB (Special Service Bureau ) ଭାବେ ଏହା ୧୯୬୩ ମସିହାରେ ପ୍ରତିଷ୍ଠିତ ହୋଇଥିଲା ଭାରତ ଓ ଚିନ୍ ଯୁଦ୍ଧ ପରବର୍ତ୍ତୀ ଅବସ୍ଥାରେ ସିମାବର୍ତୀ ଅଂଚଳରେ ଜାତୀୟତା ଭାବନାକୁ ବୃଦ୍ଧି କରିବା ଏବଂ ସେମାନଂକୁ ସାହାଯ୍ୟର ହାତ ବଢାଇବା ପାଇଁ | ପରବର୍ତ୍ତୀ ସମୟରେ ଏହା କାର୍ଯ୍ୟକମକୁ ବୃଦ୍ଧି କରି ଉତ୍ତର ଆସାମ୍ ଉତ୍ତର ବେଂଗଲ, ଉତ୍ତର ପ୍ରଦେଶ, ହିମାଚଳ ପ୍ରଦେଶ ଓ ଲାଦାଖ୍ରେ ଖୋଲିଥିଲା ପରେ ପୁଣି ବୃଦ୍ଧି କରି ମଣିପୁର. ତ୍ରିପୁରା, ଜମ୍ମୁ,(୧୯୬୫ ) ମେଘାଳୟ(୧୯୭୫), ସିକ୍କିମ୍,(୧୯୭୬) ରାଜସ୍ତାନ୍, ଓ ଗୁଜରାଟ୍(୧୯୮୯), ଦକ୍ଷିଣ ବେଂଗଲ, ନାଗାଲାଣ୍ଡ, ରାଯୋରୀ ଓ  ପୁଂଚ୍ ଜିଲ୍ଲା ଜମ୍ମୁ କାସ୍ମିର୍(୧୯୯୧)ର ଖୋଲିଥିଲା | ଏହା କ୍ୟାବିନେଟ୍ରୁ ଗୃହାମନତ୍ରାଳୟକୁ ବଦଳି ହୋଇଥିଲା ଭାରତ –ନେପାଳ ଓ ଭାରତ-ଭୁଟାନ୍ ସୀମାର ସୁରକ୍ଷା ଭାରନେଇ ୨୦୦୧ରେ ସୀମା ସୁରକ୍ଷା ବାହିନୀ(BORDER GUARDING FORCE) ଭାବେ |
ଆଧାର
ଶ୍ରେଣୀ:ଭାରତୀୟ ସଶସ୍ତ୍ର ସେନା
ଆପୋଲୋ-୫ (ଚନ୍ଦ୍ର ଅଭିଯାନ)
ଆପୋଲୋ-୫(ଚନ୍ଦ୍ର ଅଭିଯାନ) (LM-1 ଭାବେ ମଧ୍ୟ ନାମିତ) ଆପୋଲୋ ଅଭିଯାନ ଶୃଙ୍ଖଳାରେ ପ୍ରଥମ ମାନବ ରହିତ ଅଭିଯାନ ଯାହା ଲୁନାର ମଡ୍ୟୁଲର ପରୀକ୍ଷଣ ପାଇଁ ଉଦ୍ଦିଷ୍ଟ ଥିଲା । ଏତତବ୍ୟତ୍ତିତ ଏହି ଅଭିଯାନଦ୍ୱାରା ରକେଟଯାନର ଆରୋହଣ, ଅବତରଣ ପ୍ରକ୍ରିୟା ସହ ପୁନଃ ସଂଚାଳନ ପ୍ରକ୍ରିୟାର ମୂଲ୍ୟାୟନ କରିବା ଅନ୍ୟତମ ଉଦ୍ଦେଶ୍ୟ ଥିଲା।
ଅଭିଯାନ ସଂପର୍କରେ
ଆପୋଲୋ-୫ରେ ବ୍ୟବହୃତ ରକେଟ ଯାନ ଥିଲା ଏକ ସାଟର୍ଣ୍ଣ-ଆଇବି ମୋଡେଲ ଯାହାକି ସାଧାରଣଭାବେ ସାଟର୍ଣ୍ଣ-ଭି ଯାନଠାରୁ କ୍ଷୁଦ୍ରତର । ତେବେ ଅପୋଲୋ-୧ରେ ବ୍ୟବହୃତ ସାଟର୍ଣ୍ଣ-ଆଇବି ଅନ୍ତରୀକ୍ଷଯାନର ମୂଳ ମୋଡେଲ ଯାହିକି ଦୁର୍ଘଟଣା ପରେ ବି ଅକ୍ଷତ ଅବସ୍ଥାରେ ଥିଲା, ତାହା ପୁନରୁଦ୍ଧାର କରାଯାଇ ଏହି ଅଭିଯାନ ପାଇଁ ବ୍ୟବହୃତ ହୋଇଥିଲା ।
ଜାନୁଆରୀ ୨୨ ୧୯୬୮ ଦିନ ସୂର୍ଯ୍ୟାସ୍ତ ପୂର୍ବରୁ ଆପୋଲୋ ଅଭିଯାନର ଉଡାଣ ଆରମ୍ଭ । ପ୍ରଥମ ତଥା ଦ୍ୱତୀୟ ସ୍ତର ଉଡାଣରେ ସାଟର୍ଣ୍ଣ-ଆଇବି ଯାନର କର୍ଯ୍ୟକାରିତା ସଂପୂର୍ଣ୍ଣ ଠିକ ଠାକ ଥିଲା । ଉଡାଣ ଆରମ୍ଭର ଦ୍ୱତୀୟ ସ୍ତରରେ ୮୮.୩ ମିନିଟରେ  ମହାକାଶଯାନଟି  ପୃଥିବୀର କକ୍ଷ ପଥରେ (୧୬୩ x ୨୨୨ କିମି)  ସ୍ଥାପିତ ହୋଇପାରିଥିଲା । ସମୁଦାୟ ୧୧ ଘଣ୍ଟା ୧୦ ମିନିଟର ଉଡାଣ ପରେ ପରୀକ୍ଷଣ ସମାପ୍ତ କରିଦିଆଗଲା । ଅବରୋହଣ କ୍ରମରେ ଯାନଟି ଫେବୃଆରୀ ୧୨ ତାରିଖ ଦିନ ପ୍ରଶାନ୍ତ ମହାସାଗରରେ ଅବତରଣ କରିଥିଲା ।
ଆଧାର
ଶ୍ରେଣୀ:ଯୁକ୍ତରାଷ୍ଟ୍ର ଆମେରିକାର ମହାକାଶ ଅଭିଯାନ‎
ଦାରୁ
ଦାରୁ ଛେଦନ
ଦାରୁ ଚିହ୍ନଟ ହେଲାପରେ ବନଯାଗ ପାଇଁ ଏକ ଯଜ୍ଞଶାଳା ନିର୍ମିତ ହୁଏ । ଏହି ଯଜ୍ଞବେଦୀ ନିକଟରେ ସୁଦର୍ଶନ ଚକ୍ରକୁ ସ୍ଥାପନା କରାଯାଇ ଯଜ୍ଞକାର୍ଯ୍ୟ ଆରମ୍ଭ ହୁଏ । ମହାନୃସିଂହ ମନ୍ତ୍ରରେ ଘୃତାହୂତି ଦିଆଯାଏ । ଯଜ୍ଞ ସମାପନ ପରେ ବ୍ରାହ୍ମଣ, ପତି ମହାପାତ୍ର ଓ ଦଇତା ପ୍ରଜ୍ୱଳିତ ଅଗ୍ନିର ଚାରିପାଖେ ପ୍ରଦକ୍ଷିଣ କରନ୍ତି । ଏହାପରେ ଶ୍ରୀଜଗନ୍ନାଥଙ୍କ ଆଜ୍ଞାମାଳ ଏହି ବୃକ୍ଷରେ ଲାଗିହୁଏ । ଏଠାରେ ଉଲ୍ଲେଖଯୋଗ୍ୟ ଯେ, ଏହି ଯଜ୍ଞକର୍ମ ବେଳେ ସୁନା, ରୂପା ଓ ଲୁହାର ତିନୋଟି କୁରାଢ଼ି ପୂଜାହୁଏ । ଯଜ୍ଞାଦି ବିଧି ସହ ପ୍ରଦକ୍ଷିଣ ଓ ଆଜ୍ଞାମାଳ ଲାଗିସାରିଲା ପରେ ବିଦ୍ୟାପତିଙ୍କ ଦାୟାଦ ପତିମହାପାତ୍ର ପ୍ରଥମେ ବୃକ୍ଷକୁ ତିନିଥର ପରିକ୍ରମା କରିବା ସ‌ହ ସୁନା କୁରାଢିରେ ୩ଚୋଟ ବୃକ୍ଷରେ ପକାଇଥାନ୍ତି । ଏହା ପରେ ବିଶ୍ୱାବସୁ ରୂପା କୁରାଢ଼ି ଧରି ୩ଥର ବୃକ୍ଷ ଚାରିପଟେ ପରିକ୍ରମା କରି ୩ଚୋଟ ପକାଇଥାନ୍ତି । ଏବଂ ଶେଷରେ ବାଡ଼ଗ୍ରାହୀ ବିଶ୍ୱକର୍ମା ଲୁହା କୁରାଢିରେ ଦାରୁ ଛେଦନ କାର୍ଯ୍ୟ ସମ୍ପାଦନ କରିଥାନ୍ତି । ଦାରୁ ଛେଦନ ପ୍ରକ୍ରିୟା ବିଶ୍ୱକର୍ମା ଦଳପତି ଏବଂ ଏବଂ ସମସ୍ତ ବନଯାଗୀ ଦଳ ଦାୟିତ୍ୱ ନେଇ ବୃକ୍ଷଟିକୁ ଭୂଲୁଣ୍ଠିତ କରାନ୍ତି ।
ବୃକ୍ଷ ଛେଦନ ସରିବା ପରେ ବିଶ୍ୱକର୍ମାମାନେ ବିଧି ଅନୁସାରେ ଚଉପାଟ ନିମନ୍ତେ ଦାରୁ ମୂଳଠାରୁ ନିର୍ଦ୍ଧିଷ୍ଟ ମାପର ବକଳ ଛଡ଼ାଇ ଗଣ୍ଡିକୁ କାଟିଥାନ୍ତି । ଚଉପାଟ ଏକ ଗୁପ୍ତ ଏବଂ ବିଶେଷ କାର୍ଯ୍ୟ ହୋଇଥିବାରୁ ଦଳପତିଙ୍କ ଉପସ୍ଥିତରେ ଏହି କାର୍ଯ୍ୟ ସମ୍ପାଦିତ ହୋଇଥାଏ । ଏଥି ନିମନ୍ତେ ବୃକ୍ଷର ଚାରିପଟେ କପଡ଼ା ଘେରା ଯାଇଥାଏ । ଦରକାରୀ ଦାରୁ ବ୍ୟତୀତ ଅବଶିଷ୍ଟ ଦାରୁ ତ‌ଥା ଡାଳ, ପତ୍ର, ଚେର ବକଳ ଆଦିକୁ ଏକ ସୁଗଭୀର ଗର୍ତରେ ସମାଧିସ୍ଥ କରାଯାଇଥାଏ । ଶାସ୍ତ୍ରାନୁସାରେ ଏହି ଗର୍ତକୁ ମାଟିଦ୍ୱାରା ଆବୃତ କରାଯିବା ପରେ ତା' ଉପରେ ପରମ୍ପରା ଅନୁସାର ଏକ ତୁଳସୀ ବୃକ୍ଷ ରୋପଣ କରାଯାଏ ।
ଦାରୁ ପ୍ରବେଶ
ଦାରୁ ଆଣିବା ପାଇଁ ଏକ ଚାରିଚକ ବିଶିଷ୍ଟ ସ୍ୱତନ୍ତ୍ର ଶଗଡ଼ି ତିଆରି ହୁଏ ଯାହାକୁ ଦାରୁ ଶଗଡ଼ି କୁହାଯାଏ । ପାଟ ଡୋରିରେ ଦାରୁକୁ ଦାରୁ ଶଗଡ଼ି ସହ ବନ୍ଧାହୁଏ ଏବଂ ଏହାକୁ କୌଣସି ପଶୁ ନ ଟାଣି ମଣିଷମାନେ ହିଁ ଟାଣିଥାନ୍ତି । ଉତ୍ତରପାଶ୍ୱର ଦ୍ୱାରରେ ଦାରୁଗୁଡ଼ିକ କୋଇଲି ବୈକୁଣ୍ଠକୁ ନିଆଯାଏ । ସ୍ନାନ ପୂର୍ଣ୍ଣିମା ପର୍ଯ୍ୟନ୍ତ ଏଠାରେ ଦାରୁ ପୂଜା ପାଆନ୍ତି । ସେହି ସ୍ନାନ ପୂର୍ଣ୍ଣିମା ଦିନ ଶ୍ରୀବିଗ୍ରହଙ୍କ ସ୍ନାନ ପରେ ଦାରୁଙ୍କୁ ମଧ୍ୟ ସ୍ନାନ କରାଯାଏ ।
ଆଧାର
ଶ୍ରେଣୀ:ଜଗନ୍ନାଥ ଧର୍ମ ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ସମସ୍ତିପୁର
ଏକ ଭାରତୀୟ ଅଟେ । ଏହା ବିହାରର ସମସ୍ତିପୁର୍ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୫.୮୬୦୮ ଉତ୍ତର ଅକ୍ଷାଂଶ ଓ ୮୫.୭୮୯୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୩୪ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୦୧୮୧ ଅଟେ । ସେଥି ମଧ୍ୟରୁ ୫୨.୭୯% ଜଣ ପରୁଷ ହୋଇଥିବା ବେଳେ ୪୭.୨୧% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୦.୨୪% ଅଟେ । ଏହା ଜାତୀୟ ହାରଠାରୁ ୪.୬୦% ପ୍ରତିଶତ କମ ଅଟେ । ସେଥିରୁ ୩୬.୨୩% ପ୍ରତିଶତ ପୁରୁଷ ଓ ୨୪.୦୧% ନାରୀ ଅଟନ୍ତି । ୧୬.୩୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ବିହାରର ସହର ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2 ଶ୍ରେଣୀ:Cleanup done
ଗନ୍ତାୟତ ସ୍ୱାଇଁ
ଜନ୍ମ, ପରିବାର ଓ ଶିକ୍ଷା
ଗନ୍ତାୟତ ସ୍ୱାଇଁ ୧୯୨୯ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାନ୍ଧା ସ୍ୱାଇଁ ଓ ପତ୍ନୀଙ୍କ ନାମ ଭଗବତୀ ସ୍ୱାଇଁ ।
ମୃତ୍ୟୁ
ଗନ୍ତାୟତ ୨୦୦୩ ମସିହାର ଜାନୁଆରୀ ୩୧ ତାରିଖରେ ୭୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୨୯ ଜନ୍ମ ଶ୍ରେଣୀ:୨୦୦୩ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ